text:
Í nøkrum stuttfilmum fara vit at hygga eftir lýsingum, ið eru um greið og ítøkilig evni. Evnini eru tanntráður, ið Tannlæknafelagið vil hava okkum at brúka, sushi, sum Stórigarður vil hava okkum at eta, tvær útlendskar lýsingar um at halda eitt blað og um at verða við í eydnuspæli, og um at halda hámarksferðina í bili eftir ráðum frá Ferðslutrygd. Í øllum førum verður spælt uppá kynsleiklutir, so boðin verða undirskild. Uppgávan er at kanna eftir, um hetta er effektivt og upplýsandi, ella um tað er niðurgerandi og fer um mark.
Eftir at hava hugt eftir báðum filmunum í felag, svara vit hesum spurningum:
Hvør er við í filmunum?
Hvar eru vit?
Hvat verður sagt í filmunum?
Um vit bara hoyra taluna og sløkkja fyri myndini, fáa vit so sama boðaskap um og fatan av lýstu vøruni? Roynið hetta, altso at sløkkja fyri myndini og bara hoyra ljóðið. Takið støðu til, hvat lýsingin spælir uppá, og metið um hetta er ein rættvís og erlig lýsing av vøruni, sum er til sølu, ávikavist tanntráður og sushi. Kann tað til dømis hugsast, at kvinnan og ikki vøran verður gjørd til søluvøru? Tosið um hetta og sigið tykkara meining.
Greiðið frá um estetikkin í filminum Ráa freistingin, t.e. hvussu ljós, litir, vinklar og onnur grafisk frásøgusnildi verða brúkt. Finn stuðul og inspiration við at hyggja eftir filminum Lost in Translation (Sofia Coppola, USA, Japan 2003).
Avsendarin er í hesum føri Stórigarður, sum ger sushi. Hvør annar er á marknaðinum við hesi vøru? Hevur tað nakran týdning fyri tónan í marknaðarføringini, at ein kappingarneyti longu er á marknaðinum?
Metið í báðum førum um móttakaran, og hvør hann man vera. Takið støðu til, um tað man eydnast avsendaranum at fáa rætta móttakaran á tal við júst hesum báðum lýsingafilmum.
Gevið filmunum karakter.
Alt stendur í Ekstrablaðnum:
Hyggið eftir hesum lýsingafilmi, sum Lars von Trier hevur gjørt. Hvør er avsendari og hvør er móttakari? Fer lýsingafilmurin um mark?
Eru aðrir útlendskir lýsingafilmar, sum brúka undirskilt boð? Hyggið til dømis eftir kynsbundnum lýsingum frá Oddset og Danske Spil, sum eru á YouTube, har kvinnur lurta eftir monnum, sum hyggja eftir fótbólti.
Í hesum stutta lýsingafilmi koyra vit í bili. Eygleið bilin og persónin, sum koyrir. Set orð á brúkta myndamálið. Lýs náttúruna, ljósið, litin og brúkta tónleikin. Er nakar annar bilur at síggja? Hvør er høvuðsleikari og hvussu er sambandið hjá honum við bilin? Hvørjir lutir eru mest sjónligir? Hvør er boðskapurin og hvør er avsendarin?


c: text/html

text:
U17-kvinnur: Pólland alt ov sterkt
ítróttur01-08-2017 - 23:53 - Jóanis Albert Nielsen
Mótstøðan hjá U17-kvinnunum í dag var sera sterk. Úrslitið av dystinum móti Póllandi gjørdist 32-17 til Póllands, eftir 17-6 í hálvleikinum. Leikferðin var høg báðar vegir at byrja við, men polsku kvinnurnar vístu beinanvegin, at tær vóru stinnari og komu framum 4-0. Føroyska skoringprosentið var eins og í gjár ov lágt. Í gjár skoraðu okkara uppá 49% av skotunum og í dag uppá 44% av skotunum. Hetta er oftast ov lágt til at vinna dystir. Seinni hálvleikur var heldur frægari hjá okkara, men mótstøðan í dag var snøgt sagt nógv betri enn okkara og spæla polsku kvinnurnar heilt vist um ovastu plássini í kappinini.
Í morgin klokkan 14 spæla føroysku U17-kvinnurnar triðja dystin í kappingini, sum verður ímóti Grikkalandi, og hann kann stroymast:http://www.ehftv.com/int/livestream/greece-faroe-islands
Málverjin hjá føroyum Beinta R. Dam gjørdi tað, hóast stórtapið, væl í málinum og var hon kosin besti føroyski spælarin í dystinum.
Málskjúttar:
Maria Halsdóttir Weyhe 4
Ingibjørg Olsen 3
Ró Tova Nielsen 3
Marita Mortensen 2
Hjørdis Viðstein 1
Lea Djurhuus 1
Karina Berg Høgnesen 1
Sólbjørt Høj 1
Eva Barba Arge 1

robotstxt: allowed

filter: keep


text:
Akureyri og Reykjavík 2016
- MÁNADAGIN, 18 JUNI 2012 22:57
- DAGFØRD HÓSDAGIN, 07 JULI 2016 00:52
- SKRIVAÐ AV Administrator
Konsertferð til Akureyrar og Reykjavíkar 9. til 16. mai 2016
Í døgunum 9. til 16. mai var Tórshavnar Manskór fyrst á Akureyri og síðani til eina Norðurlendska Manskórsstevnu, sum varð hildin í Reykjavík í sambandi við at "Karlakórinn Fóstbræður" hevði hundrað ár á baki.
Stevnan er skipað soleiðis at øll kórini syngja eitt obligatoriskt programm, sum er givið frammanundan, og sum er øvað bæði væl og virðiliga. Sangirnir eru hesir: 1) Ar vas alda. Íslendskt tjóðlag. / Þórarinn Jónsson. 2) Olaf Trygvason. Bjørnstjerne Bjørnson. / F. A. Reissiger. 3) Uti vår hage. Folkvisa från Gotland. / Hugo Alfvén. 4) Jarðareygað. T. N. Djurhuus / Kári Bæk. 5) Á sprengisandi. Grímur Thomsen. / Sigvald Kaldalón. Arr. Einar Ralf. Og nr. 6) Finlandia hymnan. V. A. Koskienniemi. / Jean Sibelius.
Har vóru eisini nakrir sangir, sum vóru frívilligir at læra, og teir vóru hesir: 1) Gryningen vid havet. Sten Selander. / Hugo Alfvén. 2) Sortunut ääni. Kanteletar. / Jean Sibelius. 3) Tíminn líður, trúðu mér. Íslendskt tjóðlag. / Árni Harðarson. 4) Heyr, himna smiður. Kollbeinn Tumason. / Þorkell Sigurbjörnsson. 5) Die Nacht. F. A. Kummacher / Frantz Schubert. Og nr. 6) Lux Aurumque. Edward Esch - Charles Anthny Silvestri. / Eric Whitacre.
Í Reykjavík bleiv sungið í einari rættiliga stórari konserthøll "Elborg", sum er ein av konserthøllunum í Hørpuni. Henda høllin tekur um 1.700 áhoyrarar. Scenan var somuleiðis stór og Tórshavnar Manskóri fylti tí ikki serliga nógv uppi á scenuni. Men tað var eitt upplivilsi, at sleppa at hava konsert har, tí akkustikkurin var sera góður, tó at ventilatiónin larmaði eitt sindur undir báðum konsertunum, sum vit høvdu har í føroyskum búna: fyrst einsammallir síðani saman við hinum 1.000 monnunum )tó ikki í føroyskum búna). Hin konserthøllin, sum vit høvdu konsert í, var "Kaldalón", uppkallað eftir íslendska komponistinum Sigvaldi S. Kaldalón, hon tók um 200 áhoyrarar og hon var kanska betri egnað til okkum, men tað hevði verið ynskiligt at eingin gummimátta lá í konsertsalinum tá vit høvdu konsert. Harpan, við øllum sínum konserthøllum kostaði 1.200.000.000 danskar krónur at byggja, er rættiliga stór, sum tað sæðst á myndini i erva.
Dagbók fyri konsertferð til Akureyrar og Reykjavíkar 9. til 16. mai 2016
Mánadagur 9. mai.
Kl. 14:00 Av Havnini við Norrønu.
Vit fáa soviklivar og seingjaklæði umborð.
Vit skulu øva, tí vit skulu syngja fyri morgunmat umborð.
Týsdagur 10. mai.
Kl. 07:00 Morgunmatur umborð á Norrønu
Kl. 10:00 Vit koma til Seyðisfjarðar.
Kl. 11:00 Fráferð við bussum móti Akureyri. Tað eru umleið 290 km.
Kl. 13:00 Steðga í hálvan annan tíma við Dettifoss og eta matpakkar. Gongutúrurin tekur umleið 15 min.
Kl. 14:30 Steðga á damporkuverkinum Krafla, sum goysti í 1980'unum.
Kl. 16:30 Svimja í Leirboðin, sum er nakað líknandi sum Bláa Lónið.
Kl. 17:00 Vit steðgaðu eina løtu við Góðafossi, og eina góða løtu seinni við eitt stað, sum kallast "Dimmuborgir"
Kl. 17:30 Koyra móti Akureyri.
Kl. 19:00 Koma til Hotel Kea í miðbýnum í Akureyri.
Kl. 20.00 Døgurði til øll á Hotel Kea. Kórið bjóðar.
Mikudagur 11. mai.
Kl. 07:00 - 10:00 Morgunmatur á Hotel Kea
Kl. 09:00 Við bussi til Siglufjarðar, tey sum vilja verða eftir í Akureyri.
Kl. 14:00 Bussurin kemur aftur til Akureyrar úr Siglufirði.
Kl. 17:00 Koyra til Ýdala, har sum eini felagshús, leikhús, dansihøll, konserthøll, fimleikarhøll og barnaskúli í Aðaldala eru. Tað er nakað innanfyri Húsavík. Tórshavnar Manskór hevur konsert saman við Karllakórinn Hreimir.
Kl. 22:30 Bussarnir koyra okkum heimaftur eftir eina deiliga konsert saman við Hreimir og einari deiligari bóndasúpan. Vit eru við hús umleið kl. 23:30.
Hósdagur 12. mai.
Kl. 07:00 - 10:00 Morgunmatur á Hotel Kea.
Kl. 08:00 Koyra við bussi til Reykjavíkar. Tað eru umleið 380 km.
Kl. 11:30 - 12:30 Eta eina máltíð á veg til Reykjavíkar allarhelst í Staðaskálanum.
Kl. 15:00 Check-inn á Hotel Cabin í Reykjavík.
Kl. 15:30 Mouritsen Bussar koyrdi okkum inn í Hørpuba til móttøku.
Kl. 16:00 - 17:00 Móttøka í Hørpuni í sambandi Norðurlendska mankórsstevnu og Karllakórinn Fóstbræðir 100 Years Anniversary.
Kl. 17:00 - 19:00 Opin barr, framførslur og røður.
Fríggjadagur 13. mai.
Kl. 07:00 - 10:00 Morgunmatur á Hotel Cabin.
Kl. 10:00 - 11:00 Kunning til øll í ferðalagnum.
Kl. 11:45 Mouritsen Bussar koyrdu okkum inn í Hørpuna til ljóðroynd, vanlig klæðir.
Kl. 12:30 - 13:00 Tórshavnar Manskór skal venja í stóra konsertsalinum Eldborg í Hørpuni.
Kl. 13:15 Mouritsen Bussar koyrdu okkum frá Hørpuna heimaftur til Hotel Cabin.
Kl. 15:45 Mouritsen Bussar koyrdu okkum inn aftur í Hørpuna til konsert í føroyskum búna.
Kl. 16:00 - 19:00 Kvartettkapping í konsertsalinum Norðljós í Hørpuni.
Kl. 16:00 - 19:00 Konsertir við útlendskum kórum ymsastaðni í Hørpuni.
Kl. 16:30 - 17:30 Tórshavnar Manskór Hevur konsert í føroyskum búna í konsertsalinum "Kaldón" í Hørpuni. Ókeypis atgongd.
Kl. 18:00 Mouritsen Bussar koyrdu okkum frá Hørpuni heimaftur til Hotel Cabin.
Kl. 20:30 - 22:30 Konsertir við útvaldum kórum og loyniligum gestum í Eldborg.
Leygardagur 14. mai.
Kl. 07:00 - 10:00 Morgunmatur á Hotel Cabin.
Kl. 10:00 - 11:00 Sangararnar vóru í "Silfurberg", sum er ein høll í Hørpuni, har vit kundu skifta klæði, fáa vatn ella fáa informatión.
Kl. 11:45 Mouritsen Bussar koyrdi okku inn til HarpunaKórstevnan í føroyskum búna. konurnar blivu koyrdar seinni
Kl. 11:00 - 17:00 Kórstevnan. Hvørt kór syngur í ein hálvan tíma.
Kl. 12:30 - 13:00 Tórshavnar Manskór hevur konsert í tí stóra konsertsalinum Elborg í Hørpuni.
Kl. 18:00 - 19:30 Fagnaðarkonsert í tí stóra konsertsalinum Eldborg í Hørpuni. Allir túsund mans syngja saman.
Kl. 19:30 - 20:30 Móttøka hjá Mentamálaráðharran í Íslandi.
Kl. 20:30 - 01:00 Gallaveitsla við døgurða, framførslum og dansi í Hørpuni.
Kl. 22:00 Koyrdi Mouritsen Bussar heim aftur til Hotel Cabin.
Hvítusunnudagur 15. mai.
Kl. 07:00 - 10:00 Morgunmatur á Hotel Cabin.
Kl. 11:00 - 12:00 Guðstænasta í Hallgrímskirkjuni.
Kl. 15:00 - 16:00 Opið hús hjá hundrað ára gamla Karllakórinn Fóstbræður.
Frí!
Annar hvítusunnudagur 16. mai.
Kl. 07:00 - 10:00 Morgunmatur á Hotel Cabin.
Kl. 11:00 - 12:00 Bussurin koyrir einar tríggjar túrar frá Hotel Cabin út á flogvøllin í Reykjavík.
Kl. 14:00 - 15:30 Flúgva til Føroyar við Atlantic Airways RC 402.
Kl. 16:00 Við bussinum hjá Mogens Wraae til Havnar.
end faq
Við á ferðini til Akureyrar og Reykjavík vóru:
1. tenorar: Bent Tommy Linklett (Marianna Eysturoy), Dánial Pauli Davidsen, David á Brúnni, Egon Hansen (Katrina Hansen), Eyvind Emil Joensen (Erla Mikkelsen), Hans Pauli Joensen (Katrin Joensen), Helgi Nielsen (Eva Henriette Bennicke), Birgir Krossteig (Birita Krossteig), Jógvan Elias Winther Poulsen, Mouritz Mohr (Sølvá Vang), Peter H. Niclasen kom fríggjadagin, Suni Christiansen (Dorthe Pedersen), Poul Müller (Ella Sloan Müller).
2. tenorar: Áki Davidsen (Turið Joensen), Bárður í Baianstovu (Dania Danielsen), Jørgin Pauli Johannessen (Christina Johannessen við 2 børnum og bili) , Helgi Justinussen (Aimi G. Jusitinussen, kom týsdagin), Kjartan Mohr (Mona Mohr, kom fríggjadagin), Høgni Reistrup, Sveinur Tróndarsson (Annika Juul, kom fríggjadagin), Viggo A. Hansen.
1. bassar: Christian Kruse (Hjørdis Johansen), Jákup Wardum, Jón Kragesteen (Augusta Mikkelsen), Jónfinn Petursson, Kenneth Samuelsen (Halla Samuelsen), Martin Petersen (Marjun Petersen), Ole Jensen, Óli Jákup Tvørfoss (Heidi Tvørfoss), Stein Fossá (Mortina Fossá), Suni Rasmussen (Anna Maria Rasmussen). Sjúrður Johansen ( Irdi Debes, kom fríggjadain), Peter Østergaard (Bjørt Samuelsen)
2. bassar: Andrias Reinert (Tóra Reinert), Petur Petersen (Ingunn I. Petersen), Christian Andreasen (Nella Festirstein við bili), Kaj Kallsberg (Olga Kalsberg), Mads Andrias Winther, Jan Arge Jacobse (Anna Elisabeth Kass), Michael Jacobæus (Sólrun Marita Jacobæus), Rói Næs, Petur Nielsen (Erika Egholm), Sjúrður Norðbúð.
Umframt: Bjarni Restorff (Poula Johansen) og Kári Bæk, sum kom fríggjadagin saman við Irdi Debes, Peter H. Niclasen, Monu Mohr, Anniku Juul og Aimi G. Jusitinussen, sum longu kom týsdagin .
Myndir frá ferðini til Akureyrar og Reykjavíkar
View this photo set on Flickr
http://manskor.fo/index.php?option=com_content&view=article&id=54&Itemid=73&lang=fo#sigProIdb1f173c932
Vil tú síggja myndirnar á Flickr, so trýst her!


text:
Valevnislistar til kommunuvalið 8. nov. 2016
Undirritaðu stillarar stilla hervið fylgjandi valevni upp til bygdarráðsvalið í Porkeri 8. november 2016
Listi A
1.
Jóhan Petur Abrahamsen, rakstrarleiðari, Í Hólinum 9, 950 Porkeri
2.
Daniel Johannes Djurhuus, skrivstovumaður, Hólavegur 13, 950 Porkeri
3.
Sára Maria Holm, cand.mag. í fornaldrafrøði, Á Heyggi 11, 950 Porkeri
4.
Odd Eið Knutsen, brúkari, Hólavegur 17, 950 Porkeri
5.
Ingi Gudfinnsson Olsen, byggifrøðingur, Bakkavegur 35, 950 Porkeri
6.
Arnóra Bech Petersen, sjúkrarøktarfrøðingur, Á Fløttinum 12, 950 Porkeri
7.
Emily Poulsen, postboð, Í Gjørðum 12, 950 Porkeri
8.
Alexandra Ripley, lærarinna, Skiparavegur 28, 950 Porkeri
Stillarar:
Rannvá Albinus, sjúkrarøktarfrøðingur, Undir Heyggi 15, 950 Porkeri
Johanna K. Olsen, skrivstovukvinna, Bakkafløttur 10, 950 Porkeri
Magnus Hansen, sálarfrøðingur, Á Fløttinum 3, 950 Porkeri
Eliesar Finnsson, maskinmeistari, Hólavegur 23, 950 Porkeri
Jákup Eli Bech, skipsførari, Í Hólinum 14, 950 Porkeri
Sverri Christiansen, pensionistur, Skiparavegur 5, 950 Porkeri
Hans Signar Bech, arbeiðsmaður, Skiparavegur 15, 950 Porkeri
Lív í Baianstovu, sjúkrarøktarfrøðingur, Klovavegur 4, 950 Porkeri
Gunvør Múller, pensionist, Bakkafløttur 14, 950 Porkeri
Zacharias Múller, timburmaður, Bakkafløttur 18, 950 Porkeri
Malfrid Lamhauge, HRø lesandi, Bakkavegur 35, 950 Porkeri
Sigmundur Olsen, lærari, Hólavegur 11, 950 Porkeri
Mannbjørn Olsen, fyrstilærari, Bakkafløttur 10, 950 Porkeri
Súsanna Krosslá, lærarinna, Á Fløttinum 4, 950 Porkeri
Sólvá Hansen, húsmóðir, Á Fløttinum 3, 950 Porkeri
Jóannes Mortensen, skipstimbrari, Í Hólinum 17, 950 Porkeri
Sam Ripley, alari, Skiparavegur 28, 950 Porkeri
Bent Albinus, KT-umsitari, Undir Heyggi 15, 950 Porkeri
Alex Abrahamsen, sjómaður, Í Hólinum 9, 950 Porkeri
Gudfinn Olsen, studentaskúlalærari, Bakkavegur 35, 950 Porkeri
Ellindur Grástein, maskinmeistari, Á Fløttinum 12, 950 Porkeri
Jonny Olsen, húsmóðir, Bakkavegur 35, 950 Porkeri
Ári Hammer, avgreiðslumaður, Skiparavegur 16, 950 Porkeri
Eirikur Poulsen, sjómaður, Í Gjørðum 12, 950 Porkeri
Undirritaðu stillarar stilla hervið fylgjandi valevni upp til bygdarráðsvalið í Porkeri 8. november 2016.
Listi B
1.
Ása Michela Bech, námsfrøðingur, Í Gjørðum 10, 950 Porkeri
2.
Sveinur Magni Bech, timburmaður, Í Hólinum 4, 950 Porkeri
3.
Signar Andreas Flagstad Berg, bilførari, Heygavegur 31, 950 Porkeri
4.
Anna Sigmundsdóttir Dam, heilsurøktari, Á Fløttinum 18, 950 Porkeri
5.
Mikkjal Sørensen, borgarstjóri, Heygavegur 11, 950 Porkeri
6.
Marner Lisberg Tausen, lærari, Hólavegur 7, 950 Porkeri
7.
Joan Diana Vejhe, køksassistentur, Á Heyggi 4, 950 Porkeri
Stillarar:
Niels Jensen, maskinist, Bakkafløttur 6, 950 Porkeri
Elisabeth Hansina Dam Joensen, arbeiðskvinna, Bakkavegur 13, 950 Porkeri
Eileen Bech, skrivstovukvinna, Í Gjørðum 4, 950 Porkeri
Elnar Holm, skipari, Undir Heyggi 10, 950 Porkeri
Sonja Krosslá, lesandi, Á Fløttinum 4, 950 Porkeri
Torstein Fríður Eyðfinsson Joensen, lesandi, Heygavegur 18, 950 Porkeri
Egil Bech Petersen, stýrimaður, Í Hólinum 19, 950 Porkeri
Heri Magnar Danielsen, sjómaður, Á Fløttinum 20, 950 Porkeri
Daniel Jacob Sigmund Bech, sjómaður, Í Hólinum 23, 950 Porkeri
Henning Sólfinnur Djurhuus, sjómaður, Á Fløttinum 6, 950 Porkeri
Heri Larsen, montør, Í Gjørðum 8, 950 Porkeri
Petur Meinhard Jarmund Danielsen, bilmekanikari, Bakkavegur 23, 950 Porkeri
Odd Bjørnar Eið Knutsen, brúkari, Hólavegur 17, 950 Porkeri
Jórun Maria Østerø Hammer, Catering, Skiparavegur 16, 950 Porkeri
Bjørn Bech, arbeiðsmaður Skiparavegur 15, 950 Porkeri
André Bech, arbeiðsmaður, Gjørðabrekka 1, 950 Porkeri
Randi Poulsen, arbeiðskvinna, Hólavegur 5, 950 Porkeri
Jákup Olsen, arbeiðsmaður, Heygavegur 37, 950 Porkeri
Thordis Kristina Nilssen, pensionist, Skiparavegur 24, 950 Porkeri
Herfríð Borg Larsen, húsmóðir, Bakkafløttur 3, 950 Porkeri
Jan Sune Hovgaard, aliformaður, Hólavegur 9, 950 Porkeri
Carl Birgir Veyhe, lærari, Heygavegur 21, 950 Porkeri
Daniel Pauli Bech, sjómaður, Skiparavegur 13, 950 Porkeri
Irena Harriette Jespersen, lærlingur, Í Gjørðum 2, 950 Porkeri
John Bjarni Hugo Bech, stjóri, Í Gjørðum 2, 950 Porkeri


text:
Nýggjur Hvalbiartunnil nærkast
Dan Klein --- 16.05.2018 - 07:02
HÁTÍÐARLØTA: Tað var hátíðardámur í Hvalba í gjár, tá tveir eldri borgarar í kommununi settu spakan í fyri arbeiðsvegnum, sum skal gerast í sambandi við, at tað skjótt verður farið undir at bora nýggjan tunnil millum Hvalba og Trongisvág. Síðani fór fyrsta gravimaskinan í gongd við arbeiðið.
Seinnapartin mánadagin varð spaki settur í fyri nýggju farleiðini til íbúgvarnar í Hvalbiar kommunu. Hetta hendi, tá tveir eldri borgarar úr ávikavist Nesi og Trongisvági, sum báðir eru farnir væl upp um níti ára aldur, settu fyrsta spakan í fyri arbeiðsvegnum móti komandi tunnilsmunnanum hvalbiarmegin.
Veðrið var av tí fræga við eitt sindur av vindi, men helt sær turt, til alt var liðugt. Almenna tiltakið hevði savnað nøkur hundrað fólk inni í dalinum, har arbeiðsvegurin byrjar.
Ewald Kjølbro, stjóri á Landsverki, legði vegna byggiharran fyri við at bjóða vælkomin. Hann fegnaðist um, at tað umsíðir er komið hartil, at skjøtil kann setast á hesa leingi eftirlýstu verkætlanina við eini nýggjari farleið millum Hvalba og Trongisvág.
Síðani fekk Hendrik Old, landsstýrismaður í samferðslumálum, orðið, og hann segði millum annað:
- Leingi er tað, ið væl skal vera, og hetta hevur veruliga verið drúgt at bíða eftir. Í Føroyum tekur tað oftani langa tíð at tosa um tingini, áðrenn mann handlar. Tosað hevur verið í mong ár um Kolavegin, um hvussu vánaligur hann er, og hvussu smalur tunnilin er. Hetta er tí ein stór løta fyri bæði hvalbingar, sandvíkskingar og allar suðringar, at vit umsíðir kunnu seta spakan í.
Stórhending fyri hvalbingar
Sum vera mann var eisini frøi á borgarstjóranum í Hvalba, tá hann lýsti týdningin av eini betri farleið fyri bæði borgarar og vinnulív í Hvalbiar kommunu.
- Hetta er einki minni enn ein stórhending, tí eins og várið boðar frá sumri og lýðku, boðar nýggi Hvalbiartunnilin frá, at vit fara inn í nýggjar tíðir, har avbjóðingar, sum liggja fyri framman, ikki eru darvaðar av eini ótíðarhóskandi farleið, segði Janus Vang.
Tvøroyrar kommuna var undir hátíðarhaldinum umboðað av varaborgarstjóranuum.
- Í dag taka vit eitt nýtt og trygt fet inn í framtíðina. Tað er mær ein stór gleði vegna Tvøroyrar kommunu at standa her saman við tykkum og hátíðarhalda, at spakin nú verður settur í fyri atkomuvegnum, segði Anita Vibergsdóttir, varaborgarstjóri, í síni talu.
Síðani var gjørt klárt til at loysa fyrsta flagið við einum spaka, sum við dagsins hátíðarliga høvi var silvurgyltur. Landsstýrismaðurin hevði biðið tveir eldri borgarar í Hvalbiar- og Tvøroyrar kommunum, Allon Næs úr Nesi, og Dánjal av Rana úr Trongisvági, at loysa fyrsta flagið. Síðstnevndi var sum maskinførari við til at gera verandi tunnil fyri umleið 55 árum síðani.
Eftir hetta og nógvar lógvabrestir bjóðaðu Hvalbiar kommuna og Landsverk til kaffi og tunnilskøkur í Roynhøllini.
Hædd tikin fyri suðuroyarleið
Í lógaruppskotinum til nýggjan Hvalbiartunnil við tilhoyrandi vegum stendur, at tað leingi hevur ligið í kortunum, at nýggjur Hvalbiartunnil skal gerast.
Verandi tunnil var sum tann fyrsti og harvið elsti tunnilin í landinum liðugur í 1963. Síðani eru nakrar dagføringar gjørdar, men tunnilin er lágur og einbreytaður. Farleiðin liggur høgt, og vegurin er bæði smalur og brattur.
Hvalbiartunnilin lýkur ikki dagsins krøv til trygd, dygd og ferðslu, og verandi farleið er ein forðing fyri vinnumenning og útbyggingum norðan fyri tunnilin, verður sagt í viðmerkingunum til lógaruppskotið. Tað er tí stórur tørvur á at fáa eina tíðarhóskandi farleið millum Hvalba og Trongisvág.
Sagt verður eisini, at verkætlanin er framtíðartryggjað, soleiðis at hædd verður tikin fyri eini framtíðar suðuroyarfarleið.
Tunnilin verður umleið 2,5 kilometrar langur og fer at ganga frá Niðastabotni í Hvalba til Gjánhamar í Trongdisvági . Tilkoyringarvegirnir verða tilsamans 3,3 kilometrar. Umleið 2,3 kilometrar hvalbiarmegin og 1,0 kilometur trongisvágsmegin.
Tunnilsmunnarnir fara at liggja í ávikavist 70 metra hædd móti Hvalba og umleið 100 metrar móti Trongisvági.
Sambært verklagslógini eru byggiútreiðslunar ásettar til í mesta lagi 272 mió. krónur.
Við at trýsta á fyrstu myndina niðanfyri, gerst hon stór, og tá ber at blaða allar myndirnar ígjøgnum í fullari stødd.
(Myndir: HeinesenMyndir / Landsverk ©)


text:
á Brekkukletti 5,
Fo-650Toftir
Leiðari: Eydna Olsen, námsfrøðingur tlf. +298 448786/565023
Starvsfólk: tlf. +298 448786/565033
Teldupostur: friskuli@nes.fo
Í Frítíðarskúlanum ganga 1. og 2. flokkur.
Upplatingartíðir
Frítíðarskúlin hevur opið frá kl. 11.00 til kl. 17.15.
Frítíð
Frítíðarskúlin fylgir frítíðarætlan skúlans.
Gjald
Gjaldið er 1.000 kr um mánaðin. Goldið verður fyri 10 mðr., juli og august eru gjaldsfríir. Goldið verður frammanundan, við gjaldsskipan, 01. í hvørjum mánaði.
Nes kommuna letur systkinaavsláttur, soleiðis at ein familja við fleiri enn 2. børnum, bert skal gjalda fyri tvey ansingarpláss. T.v.s. at tá 3. barnið hjá einari familju kemur í kommunala ansing, fellur gjaldið fyri tað elsta barnið burtur.
Møguleiki er at søkja um frípláss, eftir ávísum treytum.
Eftirstøða
Um eftirstøða fyri barnið fer upp um 3 mánaðir, kann stovnurin siga barnið upp.
Fráboðanarskylda
Boðast skal frá um barnið ikki kemur í Frítíðarskúla.
Er barnið ikki komið aftaná ásettu tíðina uttan fráboðan, ringja vit til heimið/arbeiðsplássið og spyrja foreldrini eftir tí, um tit ynskja tað.
Minnist til, at siga einum starvsfólki frá, tá ið barnið fer heim.
Sig plássið upp í Frítíðarskúlanum
Plássið í frítíðarskúlanum skal sigast upp í seinasta lagi ein mánaða, áðrenn barnið gevst, og skal hetta verða til tann fyrsta í mánaðinum.
Uppsøgnin av plássinum fer fram hjá leiðaranum.
Matur
Børnini fáa millummála uml. kl. 14.00.
Sjúka
Er barnið sjúkt, ella hevur onkra smittuberandi sjúku so sum, barnasár ella eygnabruna, kann tað ikki koma í Frítíðarskúla.
Boðið frá, tá ið barnið er heima vegna sjúku.
Klæðir
Latið barnið í eftir veðrinum.
Umframt hetta, skulu børnini hava skiftiklæðir, gummistivlar, regnklæðir og hálvhosur.
Um veturin skulu tey eisini hava húgvu og vøttir við.
Øll klæðini skulu vera merkt við navni
Foreldrini eiga at halda skil á klædnarúminum hjá barninum. Foreldrini syrgja fyri, at røttu klæðini eru í rúminum.
Leikur
Eftir avtalu við starvsfólkið kann barnið hava leiku við á stovnin.
Stovnurin hevur onga ábyrgd av, um leikur, sum barnið eigur, brotna ella hvørva.
Avtalur
Um børnini skulu heim við øðrum børnum, skal greið avtala verða frammanundan við foreldur og starvsfólk.
Ábyrgd
Frítíðarskúlin hevur ábyrdina av børnunum, frá tí tey eru komin til tey verða avheintað, ella annað skrivligt loyvi frá foreldrum/verja fyriliggur.
Frítíðarskúlin hevur ábyrdina av, at børnini trívast og mennast og hava góðar og tryggar umstøður, tað tíðina tey eru í Frítíðarskúlanum.
Virksemi
At bjóða børnunum ein gerandisdag við fjølbroyttum innihaldi, har tey á ein skapandi og mennandi hátt kunnu royna seg.
Havast skal í huga, at hetta er frítíðin hjá børnunum.


text:
Ebola
Ebola er virussjúka, ið hevur við sær ógvisliga bløðing og nógvan hita, og kann elva til, at tann sjúki doyr um fáar tímar, men vanliga doyr tann sjúki um eini 8 til 15 samdøgur. Ígerðartíðin er ímillum 4 til 12 dagar, so fer hitin upp ígjøgnum, og tann sjúki doyr.
Eingin heilivágur er fyri skjúkuni, og 9 av hvørjum tíggju, ið verða smittað, doyggja. Virusið kallað upp eftir Ebolaá í Sair, har sjúkan á fyrsta sinni varð staðfest í 1976, tá herjaði sjúkan í bæði Sudan og Sair, og hundraðtals fólk doyðu. Í 1995 fór sjúkan at herja í Kongo. Vánaligt reinføri og ring sjúkrahúsviðurskifti høvdu við sær, at sjúkan gjørdi nógv um seg og líktist eini farsótt.
Ebola er ongantíð staðfest í Føroyum.


text:
Tvey 'salatføt' við meira av tí góða
Stutt fyri G! komu tveir sera forkunnugir bilar til Føroyar. Talan er um tveir totalt nýrenoveraðar Citroen HY retrovøruvognar, sum eru umbygdir og innrættaðir til tvær rullandi matbúðir. Tann eini bjóðar Fish & Chips í besta bretska stíli og hin bjóðar ektaðan Meksikanskan mat.
Citroen HY vórðu framleiddir frá 1949 til 1971. Hugtakið “salatfat”, ið løgreglan nýtir at koyra politistar og fangar í, hevur sína uppruna í hesum modellinum.
Bilarnir hava 3 gear og 50 HK, sum er júst nóg mikið at koyra runt til ymsu tiltøkini kring landið. Teir hava nýmótans køk úr rustfríum stáli við heitum vatni, ventilatión, el og gass, køl og fryst.
Teir hava enn upprunaligu insturmentbrettini við kilometurvísara við rómaratølum og harumframt hava teir eitt fyrsta floks ljóðanlegg.
Bilarnir standa í Vágsbotni á ólavsøku og hava opið til kl. kl. 04 bæði 28. og 29. juli.


text:
Um dagarnar møtti eg hinum ídna Steintóri úr Klaksvík. Vit tosaðu um tað djúpu idignasjón, sum fólk á Facebook løgdu á blik, nú hann hevði skrivað enn eina krimisøgu, Horvna rósan (Innskot 2018).
Har var okkurt, sum tendraði so mikið, at navnsnevnd fólk á Facebook gjørdu fiktivu krimisøguna realistiska og tóku hana til sín. Áhugavert, at identifikasjónsfaktorurin riggar so væl. Og so hendir tað ónevniliga, at høvundurin gevur mær bókina, feska úr afturfallinum í mentatúninum í Havn. Nú noyðist eg at lesa. Eina krimisøgu av øllum illum. Fýrahundrað blaðsíður av tíðsfordrívi hjá fínafrúm á feriu. Óunnuligt at verða skvisaður inn í tað segmentið. Puff.
Við skákskrift skrivar mordarin millum kapitlarnar, hvat hann hevur í hyggju. Men innan vit koma til ákæru og dóm í hesi whodonit søgu, eru nógvar kompromiterandi hendingar, sum tit krimilesarar helst elska at arbeiða tykkum fram í móti.
Í meðan koma í míni sjón stuttligir søgubitar upp at blása, og renna seg á kav í nútíðarsamfelagnum. Hóast alt fer fram í ónevniliga høvuðsstaðnum, er tað Norðvík, ið er heimstaðurin. Vinkonurnar skulu í stóru bindiklubbaveitsluna, og har skal ein talari finnast. Hatobjektið nummar eitt, Inga, verður spurd, og hon játtar. Fimmtúsund krónur fær hon afturfyri. Henda lítið sjáldsama sankenning at fáa nakað afturfyri útinta uppgávu í úrtíð, hongur í luftini sum eitt órímiligt krav frá morðgírigu Ingu úr høvuðsstaðnum, meðan jetsettararnir í Norðvík ferðast í onnur lond at gista, hugna sær - og kanska arbeiða eina løtu, meðan gleðisgenturnar bíða. Verðin er teirra arbeiðspláss. Mótvegis høvuðsstaðnum eru hetta teir sannu kosmopolittarnir, ið skapa land. Men hov, nú peningaupphæddin til Ingu gjørdist eitt evni, hvar fóru so ferðaseðlarnir, dagpengarnir og hotellrokningarnar til jetsettararnar úr Norðvik? Hvør rindar fyri tey, ella eru tey bara føddir freeloaders í veiðimannasamfelagnum?
So er innihaldsliga støðið lagt. Skrivingarlagið er skjótt, ofta væl observerandi, men eisini gamaldags, serliga tá sexsenur við hini graðu politistafrúuni, Anitu, skulu lýsast. Nú kallaði seingin, verður sagt tá mest stendur á. Her er stórsta potentiali at bøta og tillaga skrivingarlagið til ein nútíðarform. Gjøgnum bókina verða akkurát hesi viðurskifti eitt sindur meira sansalig.
Men innbjóðandi skrivingarlagið í observantu nútíðarsøguni heldur bráddliga uppat at verða stuttligt og breitt málandi. Tað snørir seg saman sum ein inniklemmaður fretur um eina misnøgd, ja beinleiðis hatur, móti allari mentanarligari fyrisiting og útdeiling úr ónevniliga høvuðsstaðnum í hesum lítið fiktiva ríki.
Vit hoyra um vællýdda klaksvíksbólkin Krút, sum ikki sleppur í Rokksøguna, hóast tey lokalu elska hann á Summarfestivalinum, og vit lesa við, tá prestur skrivar prædikuna við støði í skriftorðinum um, at tey sum hava skulu fáa meir, og tey sum einki hava, teimum skal verða tikið frá. Vit hoyra um reyvarholsleiðsluna í Føroya Mentan og um kreppufund í LIME, har listafólkasambandið møtist, nú ytri viðurskifti gera tað neyðugt. Í rundkredspetagogikki skulu øll hoyrast, eisini filmsmakarin, sum hevur filmað brádeyða skaldið, og vil hava endugjald fyri spilta tíð, nú objektið lá lík og ikki bar til at gera filmin lidnan. Var hetta Pipar & Salt, so hevði eg grinið hart. Heilt hart. Men hetta er hin ramasti rithøvundaálvari. Vit hoyra um høvuðsstaðarfólk, sum uppá landsins besta fara á bókamessu í Frankfurt. Har havi eg ofta verið og henda nýsatira í krimiformi festir í ein tanka um skaldskap og tíð, sum eg meir enn so havi upptonkt millum hillarnar á júst hesi heimsins størstu bókamessu. Høvuðs- og heiðursgestur tað eina árið var ein brasilianskur høvundur, ið øll síni ár hevði skrivað á portugisiskum, sum rímiligvís er málið har í landinum. So varnast umheimurin hansar tekstir, hann verður týddur til øll heimsins mál og seldur í milliónauppløgum. Og her liggja tær allar fantastisku bøkurnar, sum av fyrstan tíð blivu til við einsama skriviborðið hjá einum einsamallum manni. Um til ber at máta ta tíð, hann brúkti at skriva upprunabókina, fáa hana rættlisna, ritstjórnaða, myndprýdda, prentaða, innbundna og lagda fram í heimlandinum, og síðan selda, týdda og prentaða á útvið hundrað málum úti í verðini umaftur og umaftur, og – her kemur kjarnin í málinum – at máta, hvussu nógv tíð varð bundin, ikki bara hjá prentarum, men hjá hvørjum tí einasta bókalesara úti í heimi, ja í allari verðini, sum Atlas bar á rygginum oman og niðanbrekku, so hevði onkur øtast um hina samlaðu brúktu tíðina at lesa eittans bókaverk í alheiminum til eina og hvørja tíð. Er lesing annað enn tíðarbinding? Hvussu nógva tíð slapp suðuramerikanski høvundurin at binda í øllum heiminum og hvussu nógva tíð ætlar hann framhaldandi at binda? Forloysti hann nakað menniskja í hesari binding? Ella varð tað øvugt? Bant hann lesaran niður í eini reklamuherferð fyri nøkrum heilt øðrum, sum eg ikki visti av, fyrr enn eg fekk hana uppá avstand, bókina?
Reklamuherferðin í hesi bókini er ein haturstala móti høvuðsstaðnum. Eitt uppkók av misnøgd í Norðvík yvirfyri øllum tí, sum fyriferst í høvuðsstaðnum.
At hetta var ein krimisøga fangaði ikki mín áhuga so nógv, sum haturin mótvegis høvuðsstaðnum.
Men inn ímillum eru briljantar lýsingar av mishepnaðu viðurskiftunum millum ættarliðini, og hvussu skeivt alt kann ganga, tá egoistiski foreldraparturin er hin ráðandi og einasti at virka á samfelagsligari fold, uttan at varnast barnið, sum liggur eftir, veksur til og gerst í besta føri hora í Kjøtbýnum, fjart frá fráverandi mammuni, sum heldur einvegis fyrilestrar. Hetta er ein styrki í søguni. Ein styrki, sum úrklipt kundi fylt eitt stórt samtíðarhol í føroyskum skúlabókmentum. Saman við Bommhjartanum og Fractura nasi er hetta samtíðar tekstur, sum eg vildi mælt til at brúkt sum tema, tá umræður viðurskiftini millum ættarliðini í okkara tíð í undirvísing í hádeild og á miðnámi.
Og so eru tað orðini, sum høvundurin so snildisliga gandar fram. Fyrstu ferð eg síggi orðini Frændaveldi, svikalist, mentanarmafian og kulturklikan at lýsa eina eksluderandi mentaverð á heimrustini. Og so er tað hin graða, sum til morgunmatin er so syndaknept. Onnur sjáldsom orð eru manssystur, at ein tylvt at limum í LIME í Havn vóru møtt til mentakreppufund og at koyrt verður í einum gipi. Krimisøga er, so orðið fingrafar er eins sjálvsagt og fótafar, og alibi er fráveruprógv. Orðini, ið lýsa kvinnuliga høvuðsfigurin, eru: mentanardrotningin, sum verður einaræðisdrotningin og so tann sannkenning, at hjá sama figuri er tungan eitt vælbrýnt dreparablað.
Liðugur at lesa nýggjastu krimisøguna úr Norðvík, Horvna rósan, kveiti eg á Facebook, og síggi fyri vist, at fiktiva krimisøgan er slettis ikki liðug. Hon heldur fram millum óð konufólk á Facebook. Nú hava tey sæð nýggja filmin hjá Lars von Trier. Men tá eg spyrji, live í nútíðarsamtíð, um tær hava sæð filmin, er svarið nei. Tú kanst fara til Cannes at síggja hann ella finna hann á Pirate Bay, er svarið frá óðu mentakonuni, sum altso ikki hevur sæð filmin, men ikki aftrar seg fyri at hata filmin, Trier og øll mannfólk, sum á Facebook siga seg ætla at síggja filmin.
Skilligt er, at Steintór hevur rakt nakað í føroysku fólkasálini beint nú. Ein friðleys øði, sum í høvdinum á summum hevur kjøtiliga miðdeplin í Norðvík, og vendir sær í ómegd og hevnisøku móti høvuðsstaðnum, har tey eitast at definera, hvør er inni og úti á mentapallinum. Halda tey, tey í Norðvík. Eg haldi heldur, at óðar dramaqueens á Facebook eru nýggja gullnámið at skapa føroyska fiksjón burturúr.


text:
Vegleiðingar
Vegleiðing til Televarpskassan "Force 1144 T" at leita inn IKTUS manuelt á kanal 31:
1. Trýst á menu knøttin, skriva 1234 í hvíta kassan,
2. vel kanalsøgning og trýst OK
3. vel manuel leiting og trýst OK
4. skriva kanal 31 í ovasta rútin og leita hana inn (Aðrir sendarar: 28, 29, 30, 33, 34).
Antennan skal helst vendast móti Klakki, fyri at tað skal verða lættari at fáa rásina inn. Um hon ikki kemur inn, kann vera at signalið er ov veikt.
Vegleiðing til Televarpskassan "Force 320 T" at leita inn IKTUS manuelt á kanal 31:
1. Trýst á menu knøttin
2. vel indstil og trýst OK
3. vel lister og trýst OK
4. vel kanalsøgning og trýst OK
5. síðan manuel søgning og trýst OK
6. skriva kanal 31 í ovara rútin og trýst OK (Aðrir sendarar: 28, 29, 30, 33, 34).
Antennan skal helst vendast móti Klakki, fyri at tað skal verða lættari at fáa rásina inn. Um hon ikki kemur inn, kann vera at signalið er ov veikt.
Vegleiðing til Televarpskassan "Digiality T-2001 CX" at leita inn IKTUS manuelt á kanal 31:
1. Trýst á menu knøttin
2. vel kanaler og trýst OK
3. vel søg og trýst OK
4. vel manuel og trýst gula knøttin
5. vel kanal 31 í rútinum og trýst OK (Aðrir sendarar: 28, 29, 30, 33, 34).
6. trýst grøna knøttin.
Antennan skal helst vendast móti Klakki, fyri at tað skal verða lættari at fáa rásina inn. Um hon ikki kemur inn, kann vera at signalið er ov veikt.
NB!! Flestu Digiality móttakarar eru stillaðir inn á tann hátt, at teir bert vísa mynd á rásunum hjá Televarpinum, tvs at IKTUS fær onga mynd, hóast hon er leita inn. Fyri at broyta hetta, sí teigin "Trupulleikar".
Minnist til at stilla klokkuna til føroyska tíð (GMT +0) fyri at klokkan á EPG ella info skráini skal verða røtt.
Vegleiðing: Trýst á menu, vel Installation og trýst OK, vel Ur og trýst OK, stilla: "tidszone manuel, tidszone 0:00, Sommertid Auto" (ella Ja um summarið og Nej um veturin), trýst á grøna knøttin, síðan exit.
Sløkk móttakaran eina lítla løtu og tendra aftur. Vita um klokkan og EPG er rætt.
Aðrir Televarpshyggjarar:
Televarpshyggjarar í Fuglafirði, Kambsdali og á Tvøroyri kunnu brúka somu vegleiðing, men skriva kanal 28 í staðin, fyri at fáa signal frá sendaranum á Varmakeldu. Sendarin á Gøtueiði sendir á kanal 29 og í sendarin í Norðragøtu og á Spinunum á kanal 33. Síggjarar í miðstaðarøkinum (Tórshavn, Skopun, Skálafjørðinum og øðrum bygdum, sum venda móti Nólsoynni) fáa signal frá Nólsoynni og skulu leita á kanal 34. Sendarnir á Klakki, á Varða í Tórshavn, á Knúki í Sandoynni og í Vági senda á kanal 31. Sendarin í Søldarfirði hevur fingið nýggjan frekvens, kanal 30!
Vegleiðing at leita IKTUS inn á nýggjum Televarpskassum er her: FT001-HD, TV HD-2, og Samsung sjónvarp.


text:
Lógir
§1.
Navn felagsins er "Hondbóltsfelagið Neistin"
§2.
Heimstaður felagsins er Tórshavn
§3.
Mið felagsins er við bóltspæli at styrkja og búgva likamið, og vekja og fremja ans fyri góðari likamsrøkt.
§4.
Øll kunnu gerast limir antin sum íðkandi ella sum ikki íðkandi.
§5.
Nevndin ásetur á hvørjum ári limagjaldið fyri ymsu deildirnar. Limur, ið skyldar limagjald, hevur ikki atkvøðurætt á aðalfundinum. Leikari hevur ikki rætt til at luttaka í venjing ella at leika dyst fyrr enn limagjaldið er goldið, ella at gjaldsavtala er fingin í lag við nevndina. Nevndin er tó heimilað at seta í verk aðra skipan, um hon metir tørv vera á hesum.
§6.
Limur er tann, sum boðar nevnd ella venjara frá, at hann vil gerast limur. Limur er tann, sum hevur vant í felagnum í ein mánað. Um limur vil siga seg úr felagnum, má hann skrivliga boða nevndini frá. Limur, ið er í aðrari eftirstøðu enn limagjaldið, missir øll rættindi í felagnum ein mánað eftir, at hesi viðurskifti eru staðfest.
§7.
Limir í Stuðlafelagnum Neistanum hava rætt at íðka ítrótt í felagnum á jøvnum føti við íðkandi limirnar. Íðkandi stuðlafelagslimirnir hava somu skyldur í felagsarbeiðnum sum íðkandi limir. Stuðlafelagslimir, sum hava goldið limagjald - hava atkvøðurætt á aðalfundinum og kunnu verða valdir í aðalnevndina.
§8.
Til at skipa fyri viðurskiftum felagsins, velur felagið á hvørjum aðalfundi eina aðalnevnd við fimm limum. Somuleiðis kunnu undirnevndir verða valdar á aðalfundinum fyri tey arbeiðsøki, sum mett verður, at tørvur er á og við tí manning, sum mett verður neyðug. Undirnevndir valdar á aðalfundi, kunnu bert verða avtiknar av aðalfundi. Annars er aðalnevndini heimilað at seta og avtaka undirnevndir og nevndarlimir eftir tørvi.
Aðalnevndin skipar seg við formanni, næstformanni, skrivara og nevndarlimum. Aðalnevndin kann seta kassameistara uttanfyri nevndirnar. Tveir tiltakslimir og ein roknskapargrannskoðari skulu veljast til aðalnevndina. Fáa tvey ella fleiri valevni eins nógvar atkvøður, verður bundið val teirra millum. Stendur framvegis á jøvnum verður valið avgjørt við lutakasti.
Atkvøðurætt hava limir, sum eru 14 ár og eldri. Fyri limir yngri enn omanfyri nevnda kunnu foreldrini møta á aðalfundi við tali- og atkvøðurætti. Øll foreldur at limum undir 18 ár hava møti- og talirætt á aðalfundum felagsins. Valbærur er hvør limur, sum er myndugur.
§9.
Limur, sum ikki er førur fyri at møta á aðalfundi, kann verða valdur við skrivligum umboði.
§10.
Ársaðalfundur verður hildin í seinasta lagi tann 15. juni og skal verða lýstur á heimasíðu felagsins í seinasta lagi 14 dagar frammanundan. Møguliga innkomin mál skulu lýsast á heimasíðu felagsins í seinasta lagi 6 dagar fyri aðalfundin. Ársaðalfundurin hevur hægsta avgerðarrætt í øllum felagsmálum. Alment atkvøðufleirtal er nóg mikið til at avgera øll vanlig mál, undantikin eru tey í lógini aðra staðir nevndu málini. Eru atkvøðurnar fyri og ímóti javnar í tali, er atkvøða orðstýrarans avgerandi. Viðtøkurnar kunnu tó ikki broytast, uttan so er, at 2/3 av atkvøðunum eru fyri broytingini. Eykaaðalfundur skal boðast eins og aðalfundur. Eykaaðalfundur er avgerðarførur, sjálvt um nóg so fáir limir eru møttir á fundi, undantikin eru tey mál, ið skilað er til í § 14. Eingin limur kann geva atkvøðu, er hann ikki sjálvur komin á fundin. Atkvøðugreiðslur skulu vera skrivligar og loyniligar, um ein limur ynskir tað.
§11.
Á ársaðalfundinum siga formennirnir frá virkinum í farna árinum og kassameistarin leggur fram grannskoðan roknskap til játtanar. Síðan koma til viðgerðar tey uppskot, ið framsett eru. Uppskotini mugu verða givin nevndini upp í hendi minst átta dagar undan aðalfundinum. Seinast verða nýggjar nevndir, roknskapargrannskoðari og tiltakslimir valdir. Roknskaparárið er frá 1. mai til 30. Apríl.
§12.
Boðast kann til eykaaðalfundar, tá ið aðalnevndin heldur tað vera neyðugt, ella tá ið í minsta lagi 25 av limunum krevja tað. Eitt slíkt krav má vera grundgivið og skal sendast aðalnevndini skrivliga.
§13.
Aðalnevndin kann boða til eykaaðalfundar, um hon ynskir nakran lim útkoyrdan, og hon skal vera skyldug at boða til slíkan fund, tá ið minst 25 limir skrivliga biða um tað og skilar til, hví slík útkoyring eigur at verða framd. Fyri at ein limur skal kunna vera útkoyrdur, skulu í minsta lagi 2/3 av atkvøðunum eru fyri útkoyringini. Hetta er tó ikki galdandi fyri viðurskifti í samband við limagjald.
§ 14.
Aðalnevndin rekur øll vanlig felagsmál til teirra minstu lutir og skal føra bók yvir viðurskifti felagsins, innkrevja allar inntøkur felagsins og eigur heimild at gjalda allar neyðsýntar útreiðslur. Í dagligu viðurskiftum felagsins hevur aðalnevndin allan avgerðarrætt og er andlit felagsins úteftir. Deildarnevndir reka øll mál, ið teimum tilkoma.
§ 15.
Samtyktir um at avtaka felagið ella broyta navn tess kunnu bert gerast á aðalfundi, ið verður samankallaður við tí endamáli, og bert tá 3/4 av teimum givnu atkvøðunum eru fyri, eins og minst helvtin av limunum mugu vera á fundi. Eru ikki nóg nógvir limir møttir, verður boðað til nýggjan aðalfund, ið so kann avgera hetta mál við almennum atkvøðufleirtali uttan mun til, hvussu mangir, ið eru komnir á fund. Á sama hátt skal avgerast, hvussu skal vera borið at við at selja ognir felagsins o.a., ið gerst neyðsýnt av slíkari samtykt. Tó er í hesum máli alment atkvøðufleirtal avgerðarført.
Endurskoðað september 2009


text:
Umsóknarfreistir
Umsóknarfreistirnar at søkja um upptøku á hægri útbúgvingum eru rættiliga ymiskar frá landi til lands og viðhvørt eisini í landinum frá einum útbúgvingarstovni til ein annan. Her er nakað av kunning um vanligastu londini. Men minst til at altíð kanna freistirnar í góðari tíð, t.v.s. eitt ár áðrenn lestrarbyrjan, og gloym ikki at kanna upptøkukrøvini samstundis!
Føroyar
Freistin fyri kvotu 2 á Fróðskaparsetri Føroya er 15. apríl á midnátt. Umsóknarbløðini til kvotu 2 eru tøk á leið 1. februar. Søkir tú gjøgnum kvotu 2, er tað samstundis ein umsókn gjøgnum kvotu 1. Freistin fyri kvotu 1 á Setrinum er 1. juli á midnátt.
Danmark
Freistin fyri kvotu 2 er 15. mars kl. 12.00. Søkir tú umvegis kvotu 2, er tað samstundis ein umsókn umvegis kvotu 1. Umsóknarbløðini eru tøk einar 5-6 vikur undan umsóknarfreistini, t.v.s uml. 1. februar.
Freistin fyri kvotu 1 er 5. juli kl. 12.00. Umsóknarblaðið kann útfyllast online á optagelse.dk. Um tú ikki hevur NemID, skal tú undirskriva og senda eina váttan við posti til hvønn einstaka stovn/útbúgving, ið tú søkir inn á. Henda váttan kemur fram, tá tú endaliga hevur góðkent tíni útbúgvingarval. Fyri at tí um sókn skal vera viðgjørd, skal váttanin vera fram innan 15. mars klokkan 12.00, um talan er um kvote 2 og innan 1. juli kl. 12.00, um talan er um
Noregi
Vanliga er freistin 15. apríl. Les meira á Samordna opptak.
Svøriki
Vanliga er freistin 15. apríl. Les meira á antagning.se.
Finnland
Umsóknarfreistirnar eru ymiskar frá stovni til stovns. Vanliga eru umsóknarfreistirnar til hægru útbúgvingarnar (kandidaatti/kandidat) millum januar og mai. Umsóknarbløð fáast á lærustovnunum.
Stóra Bretland
Føroyingar hava síðan 2007 verið roknaðir sum EU-íbúgvar í Stóra Bretlandi. Til ber at søkja gjøgnum UCAS. Tað er møguligt at søkja frá 1. september árið fyri lestrarbyrjan og mann søkir sum einstakur lesandi og IKKI gjøgnum ein skúla. Við leinkið Apply er møguligt at finna góða vegleiðing.
MINST TIL at umsóknarfreistirnar til Oxford og Cambridge umframt lækna, djóralækna og einstakar aðrar útbúgvingar eru 15. oktober árið fyri, sum tú ætlar tær at byrja. Lesið meira á UCAS. Harafturat krevja fleiri lærustovnar innan læknavísindi í Stóra Bretlandi, at nýggj lesandi hava meldað seg til eina eyka roynd (BMAT ella UKAT) ella at lesandi hava søkt og fingið dispensatión fyri eina tílíka roynd í seinasta lagi september árið fyri lestrarbyrjan. Vanliga umsóknarfreistin fyri hægri lesnað í Stóra Bretlandi er 15. januar, men fleiri lærustovnar velja at umhugsa umsóknir fram til 30. juni, um pláss eru tøk.
Onnur lond
Ofta verður umsóknin send beinleiðis til útbúgvingarstovnin og oftani kann tað vera eitt hálvt ár fyri lestrarbyrjan, men tað kunnu vera tøk pláss heilt fram til lestrarbyrjan. Einstøk universitet, millum annað tey heilt kendu og virdu í USA hava umsóknarfreist eitt heilt ár fyri lestrarbyrjan. Set teg í samband við lestrarvegleiðarar, International Office ella Admissions Service á staðnum, sum tú ætlar at søkja til. Ella set teg í samband við Altjóða Skrivstovuna, so kunnu vit hjálpa tær at fáa greiði umsóknarfreistum og upptøkukrøvum, um tú ivast í onkrum.


text:
FM í dart
ítróttur16-04-2018 - 12:02 - Jóanis Nielsen
FM í dart var leygardagin hildið í Mentanarhúsinum í Fuglafirði. Fyriskipararnir høvdu lagt nógv fyri, til tess at skapa góðar karmar um tiltakið, samstundis sum Kringvarpið eisini stroymdi frá avgerðandi dystunum um kvøldið.
Tvímansleikur
Lagt var til brots kl 11 við tvímansleiki. 29 pør høvdu meldað til. Tey 8 styrkismettu pørini megnaðu nærum øll at spæla seg fram til fjórðingsfinalurnar. Í fjórðingsfinaluni fullu silvurvinnararnir frá 2017, Bogi Isaksen & Kristian Joensen (KDF).
Í fyrru hálvfinaluni spældu Remy Gaardlykke & Petur Thomsen (D16) móti Hans Eivind Olsen & Hera Kallsoy (Team Sandoy). Her var greiður munur á pørunum, so Remy & Petur vunnu 4-0.
Í seinnu hálvfinaluni spældu Jan McIntosh & Uni Árting (HDF) móti Ólavi Ellingsgaard & Esmar Mikkelsen (Pílar & skot). Hesin dysturin var heldur javnari, men til endan vunnu Jan & Uni 4-2.
Finalan gjørdist sostatt ein endurtøka av hálvfinaluni í 2017, har Jan & Uni gjørdust føroyameistarar. Hesaferð megnaðu Petur & Remy at fylgja við Jan & Una til 2-2, men so dragnaði. Jan & Uni vunnu finaluna 5-2 og endurvunnu harvið føroyameistaraheitið.
Einmansleikur kvinnur
Í einmansleiki hjá kvinnum, høvdu 8 tær bestu tryggjað sær atgongd til FM-endaspælið.
Lýdia á Smið (Kaldbak) hevur alt kappingarárið skarað framúr og tey flestu roknaðu við, at hon fór at vinna FM.
Í bólkaspælinum hjá kvinnum vann Elisabeth Nicolajsen (Team Sandoy) móti Lýdiu og tí bleiv nakað av spenningi í. Elisabeth mundi tó snávað í fjórðingsfinaluni móti Gunnbjørg Dam (VDF), men vann til endan 3-2 og vann síðan hálvfinaluna 3-0 móti Joan Edvør Thomasen (VDF). Lýdia vann greitt sína fjórðingsfinalu, men fekk harða mótstøðu í hálvfinaluni frá Anniku Joensen (Team Sandoy). Lýdia megnaði tó at vinna 3-2 og so skuldu Lýdia og Elisabeth aftur hittast í finaluni.
Elisabeth hevði sum sagt vunnið á Lýdiu í bólkaspælinum og Elisabeth vann eisini fyrsta settið í finaluni. Men so raknaði Lýdia við og vann finaluna 4-1 og gjørdist harvið føroyameistari.
Einmansleikur menn
Í einmansleiki hjá monnum, høvdu 32 teir bestu tryggjað sær atgongd til FM-endaspælið.
Longu í bólkaspælinum snávaðu fleiri av hægst styrkismettu spælarunum. Hvørki Bogi Isaksen, Uni Árting ella Hans Eivind Olsen megnaðu at vinna sín bólk og føroyameistarin frá 2017, Jón Johansen, endaði á triðja plássi í sínum bólki.
Hetta hevði millum annað við sær, at Jón og Bogi hittust longu í 1/16 finaluni. Ein tættur dystur, sum Bogi vann 3-2.
Bogi tapti í 1/8 finaluni móti Hera Kallsoy, meðan Hans Eivind tapti móti Jan McIntosh, so longu nú vóru tveir úr top 5 útslignir.
Í fjórðingsfinaluni brustu tveir av favorittunum saman, Uni Árting (HDF) og Remy Gaardlykke (D16). Remy hevði spælt sera væl allan dagin og hann helt støðið og vann ein greiðan 4-1 sigur á Una. Jan McIntosh (HDF) vísti eisini styrki í fjórðingsfinaluni við settum á 15, 16 og 17 pílar. Martin Heldarskarð (KDF) og Jan Erik Fjallstein (VDF) vunnu báðir 4-3 í hvør sínari fjórðingsfinalu og so vóru hálvfinalurnar mannaðar.
Mest óvæntaði maðurin í hálfinalunum var Martin Heldarskarð. Hann skuldi royna seg móti Remy. Martin legði hart út við at vinna fyrsta settið og hevði eisini møguleikan at leggja seg á odda 2-0, men tók ikki av. Eftir hetta hevði Remy tamarhald á dystinum og vann 4-1, hóast Martin fylgdi væl við í teimum flestu settunum.
Í hinari hálvfinaluni hittust Jan McIntosh og Jan Erik Fjallstein. Jan var greiður favorittur og vann eisini fyrsta sett, men Jan Erik javnaði til 1-1. Eftir hetta var Jan tó klárt tann betri og vann 4-1.
Finalan var sostatt millum teir báðar hægst styrkismettu spælararnar, Remy Gaardlykke og Jan McIntosh. Tveir góðir spælarar í eini góðari finalu. Eftir tvey jøvn sett var støðan 1-1. Eftir hetta var Remy klárt tann betri og vann dystin 5-1. Sostatt gjørdist Remy Gaardlykke føroyameistari hjá monnum.
Dartsamband Føroya
Undirtekstir til myndir:
Kvinnur fv: Annika Joensen, Elisabeth Nicolajsen, Lýdia á Smið og Joan Edvør Thomasen.
Menn fv: Jan Erik Fjallstein, Remy Gaardlykke, Jan McIntosh og Martin Heldarskarð.
Tvímansleikur fv: Jan McIntosh og Uni Árting
Myndamaður var Jann í Giljum


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Drotning Margretha og Prins Hendrik til Vestmanna
27.06.2010
Mánadagin 28. juni koma Drotning Margretha og Prins Hendrik til Vestmanna.
Almenn móttøka verður uttanfyri Fiskinvinnuskúlan kl. 15.00, har tey verða móttikin av Karl A. Olsen borgarstjóra og bygdarráðnum.
Aftaná verður rundvísing inni á Fiskivinnuskúlanum, har ið Jákup Andreasen, skúlastjóri, greiðir frá um skúlan.
Kl. 15.30 fer Drotning Margretha á Søgusavnið, har ið Herleif Hammer, søgufrøðingur, greiðir frá um savnið saman við Gunnar Skúvadal.
Kl. 16.15 vitjar Drotning Margretha Vestmanna Kirkju. Í kirkjuni greiða Astrid Andreasen listarkvinna, og Palle Gregoriussen, arkitektur, frá um kirkjuna.
Kl. 15.30 fer Prins Hendrik at vitja Mýruverkið, har ið rundvísing verður. Eisini fer Hákun Djurhuus, stjóri á SEV at greiða frá um SEV og framtíð Føroya á orkuøkinum.
Kl. 16.30 vitjar Prins Hendrik Staðið. Pauli Magnussen, leiðari á Staðnum, og Evelyn Gaard, formaður í Mentanarnevndini, taka ímóti og vísa runt í húsinum.
Vitjanirnar enda umleið kl. 16.45.
Kl. 19.30 er Vestmanna Kommuna vertur til døgurða inni á Fiskivinnuskúlanum.
Døgurðin endar umleið kl. 21.30.
Dannebrog kemur á Vestmanna fyrrapartin mánadagin, og verður liggjandi til týsmorgunin.
Týsmorgunin kl. 9.20 fara drotningarhjúnini við báti frá gomlu ferjuleguni inni á Fjørð til Vestmannabjørgini og hiðani til Kolturs.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Ein stillari er tann, ið ger av, hvør verður settur á ein lista, tá val er.
Sjálvt um tú ikki vil tað, kann ein tílíkur stillari stilla teg upp til kommunuval. Tá er tað tín skylda at akta boðini og stilla upp.
Tað er Kommunuvallógin, sum ásetur, at stillarar kunnu stilla øll upp, hóast tey vilja sleppa undan. Hesin møguleiki er ikki galdandi til løgtingsval.
Brot úr Degi og viku 20. oktober 2016
Uppgáva:
1 Hygg á síðuna í Kringvarpinum um Kommunuval. Er nakar har, sum er stillaður upp til valið móti sínum vilja?
2 Hvat hevði tú sagt, um tú ikki vart áhugað, men kortini varð stillað upp til eitt val?


text:
Nú kemur ein filmur, sum á føroyskum sigur søguna um hvussu hydrogen verður til og kann brúkast sum orkukelda. Filmurin vísir, hvussu hydrogen fæst úr vatni og varðandi orkukeldum, hvussu hydrogen kann goymast, hvussu ein brennicella virkar og evnafrøðina aftan fyri hesi fyribrigdi.
Umframt á føroyskum, er filmurin eisini á grønlendskum og donskum máli.
Tað er íslendska fyritøkan Gagarin, ið hevur gjørt samvirkna undirvísingarfilmin um hydrogen. Guðný Káradóttir, stjóri, upplýsir at føroyska útgávan verður liðug í mai 2008. Jens-Peter B. Henriksen samskipar verkætlanina. Hann er menningarleiðari í grønlendska orkufelagsskapinum Nukissiorfiit, Grønlands Energiforsyning, í Nuuk.
Gagarin, ið er fremsta íslendska margmiðlarframleiðslan innan undirvísing, gjørdi filmin á íslendskum og enskum fyri Íslendsk Nýorka í 2003. Gagarin varð stovnað í 1994. Har starvast trettan fólk.
Íslendska heitið á filminum er Vetni sem orkuberi framtíðarinnar, meðan enska heitið er Hydrogen, the energy carrier of the future.


text:
Skúmið er gróður
mentan23-05-2017 - 15:04 - Jóanis Nielsen
Havstovan skrivar: Gróðurin á føroyska landgrunninum er byrjaður, men hann kann vera torførur at síggja, av tí at plantuæti er sera smáar verur. Men í góðveðrinum í gjár sást gróður fram við landi sum hvítt skúm. Hesin gróðurin er av slagnumPhaeocystis, sum er ein flagellatur.Phaeocystiser serlig við tað at hon livir í felag, tvs. at fleiri halda saman. Tá nógv er til av hesum slagnum, sæst hetta sum ein hvít skúmrond fram við landi. Hetta plantuætið er vanligt við Føroyar hesa ársins tíð.
Stutt filmsupptøka av “skúmi” fram við Stykkinum sæs ther.


text:
Danjal av Rana 12.02.2018 (13:18)
Smyril Line byggir út – í Hirtshals
Smyril Line byggir ein nýggjan vøru- og umsitingarbygning í Hirtshals, skrivar Hirtshals Havn. Talan er um ein bygning upp á 3.350 fermetrar. 600 fermetrar skulu brúkast til umsiting, 2.700 fermetrar til vøru og 50 fermetrar til skrivstovu. Bygningurin liggur beint við innkoyringina til NordsøTerminalen, á nýliga víðkaða økinum í Hirtshals Havn.
Byggivirksemi byrjaði í februar og verður væntandi liðugt á heysti 2018. Tá skal bygningurin húsa øllum virkseminum hjá Smyril Line í Hirtshals. Norrøna, Hvítanes og Eystnes sigla øll til Hirtshals.
Carsten Kjær, stjóri í Smyril Line Cargo, sigur við Hirsthals Havn, at bygningurin heilt víst fer at styrkja støðuna hjá Smyril Line.
- Staðsetingin og skapið á bygninginum leggja dent á at avgreiða bæði vøruna og ferðafólkini á skipum okkara skjótt og effektivt, sigur hann og boðar samstundis frá, at Smyril Line má seta fleiri fólk í starv.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Tíðin er farin frá, har umdømið hjá einum almennum stovni, hekk beinleiðis saman við avrikinum hjá stjóranum
Hetta sigur Edvard Heen, stjóri á Almannaverkinum og Ársins Leiðari innan tað almenna í 2017.
Umdømið hjá Almannaverkinum hevur ofta verið knýtt at almannastjórunum, men soleiðis er ikki í okkara nýggja tøkniliga heimi. Tað hevði hvørki riggað í dag ella verið ynskiligt, sigur Edvard Heen. –
Vit skulu læra okkum, at umdømið og álitið á Almannaverkið kemur inn eftir liðini í samskiftinum millum starvsfelagar, borgarar og ymiskar áhugabólkar. – Í løtuni er tað har, at tær spennandi avbjóðingarnar og møguleikarnir eru í eini av landsins størstu og mest týðandi fyritøku, sigur Edvard Heen.
Sum Ársins Leiðari innan tað almenna í 2017, skal hann halda fyrilestur á Ársins Leiðaradegi 26. januar 2018, um umdømi hjá almennum stjórum og arbeiðsplássum.


text:
Sjúkrarøktaretiska Ráðið
Limir í Felagnum Føroyskir Sjúkrarøktarfrøðingar kunnu venda sær til Sjúkrarøktaretiska Ráðið við spurningum ella etiskum tvístøðum í samband við praksis á etikkur@sjukrarokt.fo
Forkvinna, Katrin Andersen, sjrfr. ME-PE. vaka@olivant.fo
Varaforkvinna, Meta av Fløtum, sjrfr., leiðsluútbúgving. hansmeta@yahoo.com
Nevndarlimir
Marjun Thomsen, sjrfr. MS. marjunthomsen@gmail.com
Beinta D. Kollslíð, sjrfr.BSc. beinta.d.kollslid@gmail.com
Birna Mohr Joensen, sjrfr. BSc. birna-j@olivant.fo
Hildur við Høgadalsá, eykalimur. hildurh@olivant.fo


text:
Jarðføst fornminni
Hetta er eitt ávegis kort yvir jarðføst fornminni í Føroyum. Á kortinum eru fyrndarbýlingar og toftir úr víkingatíð og miðøld. Eisini eru yngri toftir, eitt nú vakhús, ið m.a. vórðu nýtt tá sjórænarar herjaðu í Føroyum.
Fleiri fornminni fara at koma inn á kortið, eitt nú krígsminni. Eisini verður ein nágreinilig lendisskráseting av øllum Føroyum gjørd, so allar sjónligar toftir og meinniskjaskapt spor verða skrásett á kortið. Hetta er eitt stórt arbeiði, ið vit vóna fer at bera á mál við hjálp frá bygdasøvnum og áhugaðum.
Vit vilja gjarna hava rættingar og ískoyti til kortið frá staðkendum og áhugaðum fólki.
Kortið er bert vegleiðandi. Upplýsingar um friðað jarðføst fornminni fáast við at venda sær til Tjóðsavnið.


text:
NÁTUR OG FERÐING
Ferðavinnuárið 2017 er á gáttini og fyrireikingarnar hjá Visit Suðuroy á Tvøroyri ganga væl. Póla Strøm, leiðari, sigur at ...
Eitt hátíðarhald fyri einum av mætastu býarsynum Tvøroyrar. Herfyri var áhugaverdur fyrilestur á Seglloftinum, um undangongumannin T.F. Thomsen, ...
Á hvørjum ári sendir Tvøroyrar Kommuna jólakort út til viðskiftafólk og starvsfólk. Komandi ár ætla vit at bróta upp úr ...
Ver við til at planta trø í heystfrítíðini Komandi heystfrítíð verður aftur farið undir at planta í nýggju viðarlundini ...
Hetta vikuskiftið verður rættur jólahýrur á Tvøroyri. Handlanir eru á tremur við øllum góðum og hava nógv ...
Í góðveðrinum mánadagin 12. oktober settu uml. 30 sjálvboðin meiri enn 950 trø og runnar niður í nýggju viðarlundini við ...
Her ber til at taka skránna fyri jóansøkuna 2015 niður í prentvinarligari útgávu (A4)Jóansøkuskrá (PDF 3,34MB) Góða ...
Endaliga skráin fyri søguliga dagin er løgd ogljóðar hon soleiðis:
Seglloftið:
08:00 Tvøroyrar Kommuna bjóðar borgarunum ...
Nú sólarmyrkingin alsamt nærkast, hava vit tikið stig til ein túr niðan á Froðbiarnakk. Froðbiarnakkur er eitt framúr stað til at ...
Tvøroyrar Kommuna hevur gjørt av, at bjóða borgarunum til felags morgunmat fríggjamorgun hin 20. mars kl. 8:00. Seglloftið verður karmur um tiltakið, ...
Hvannhagi er eitt sermerkt og vakurt náttúruøki í norðaru helvt av Suðuroynni. Hann liggur avbyrgdur og kann bert røkkast til gongu. Vanliga verður ...
Framvið Stórá í Trongisvági er gjørd ein gøta sum nú er næstan 1900 metrar til longdar.
Gøtan byrjar við bálplássið ...


text:
FURUNO | RO-6800
RO-6800 VHF Radio við AIS móttakara
Lættur og einkul VHF til frítíðarútróður og minni vinnubátar
Avloysarnir fyri teir nógv útbreiddu RO-4700 og RO-4800, sum eru nokk teir mest seldu VHF’arnir í Danmark. Útyvir góða sendi- og mótøkugóðsku eru tey sera løtt at handfara. Tey eru robust og tola vind og ringt veður.
· MOB-funku
· Telefonbók við 100 x MMSI nummrum
· Breiðan LCD skíggja 67 x 50 mm
· GPS knattstøðusendari (GPS sambinding neyðug)
· Dual/Triple watch (vøka yvir fleiri rásir)
· Atgongd til allar tøkar INTL-rásir (sum eru deildar)
· Goymsla av øllum INTL-rásum til skjóta heinting og minnis skanning
· Møguleiki fyri 20 sergoymdum nøvnum við MMSI, 10 alarm uppkall og 20 einstaklings uppkall til DSC-samskifti
· Dreyiknapp til justering av ljóðstyrki við til/frá-funku, dreyiknapp til val av kanal og dreyiknapp til justering av stoysperru sum gevur eina meiri brúkaravinarliga stýring av VHF’inum
· Vatntættur, sum uppfyllur kvøv í japanskum industriellum standardum, niveau 7 (vatntætt IPX7 front panel)
· Eina høga útgangs effekt uppá 25 watt ger tað møguligt at seta seg í samband til onnur yvir longri avstandir sjóvegis
· Møguleiki fyri eini lágari útgangseffekt uppá 1 watt til samskifti til styttri avstandir
· Serstakur knøttur til snarval av neyðkallsfunku á CH16
· Útvortis stýring, sum ger tað lættari at seta til GPS samband og útvortis hátalari.
· ATIS funku (løtt at forrita)
· Bakgrundsljós á knappunum


text:
Orðið neyðtøka
Í seinastuni hevur kjak tikið seg upp um orðið neyðtøka, da. voldtægt, en. rape, og um tað hóskar við innihaldið. Málstovan er spurd um orðið fyri ikki so langari tíð síðan, og vit fara her at endurgeva svarið, sum í hvussu er sigur nakað um upprunan at orðinum, og sum sæst… Les meira »
25. mars er móðurmálsdagur
Vit eiga øll móðurmálið, og vit hava tað við okkum í flestum lutum hvønn dag, men 25. mars varpa vit serligt ljós á móðurmálið. Vit halda móðurmálsdag á føðingardegi V.U. Hammershaimbs, sum var føddur 25. mars í 1819. V.U. Hammershaimb var málsligur undangongumaður og slóðbr… Les meira »


text:
Brúkarakjak:Benadikt
Vælkomin á føroysku Wikipediu!
Hey Benadikt, og vælkomin til føroysku Wikipediu! Takk fyri tíni ískoyti. Eg vóni, at tær dámar Wikipediu og ger av at verða verandi. Her eru nakrar góðar slóðir til nýggjar brúkarar:
- Kunning fyri nýbyrjarar
- Hvussu ritstjórni eg eina síðu (Rætta wikitekst við wiki-kotum)
- VisualEditor Brúkaravegleiðing (Rætta við nýggja Visual-editorinum frá 2013)
- Ofta settir spurningar ella Set ein spurning í Undirhúsinum
Niceley 18. jan. 2008 kl. 20:08 (UTC)
{{Brúkari fo-0}} on your user page or put it into your babel box.
- Takk fyri. Benadikt 19. jan 2009 kl. 17:48 (UTC)
Innihaldsyvirlit
- 1 Request for translation. Yanka Kupala and Yakub Kolas
- 2 Heisann !!
- 3 Flesjarnar
- 4 Børkur Hanagleiv
- 5 Infoboks til teknirøðir
- 6 Ein onnur infoboks til teknirøðir
- 7 Hitastigar
- 8 Fólkaatkvøðan
- 9 Kennir tú eitt føroyskt orð fyri Trainee innan súkkling?
- 10 Translation request and Greetings from Belarusian Wikipedia
- 11 Share your experience and feedback as a Wikimedian in this global survey
- 12 Reminder: Share your feedback in this Wikimedia survey
- 13 Your feedback matters: Final reminder to take the global Wikimedia survey
Request for translation. Yanka Kupala and Yakub Kolas[rætta wikitekst]
Warm greeting from Belarusian Wikipedia! This year we celebrate 130. birthday of Belarusian great poets en:Yanka Kupala and en:Yakub Kolas Could you help us to translate articles into your unique and honourable language? Thank you in advance! --Rymchonak 14. jan 2012 kl. 18:05 (UTC)
Heisann !![rætta wikitekst]
Hei! Ville bare si at jeg synes du gjør en kjemmpe god jobb! Det er supert at det er fler enn meg som skriver her;)
Husk at det er bare å si ifra om det er noe du lurer på/trenger hjelp med. Niceley 24. jan 2009 kl. 14:22 (UTC)
Flesjarnar[rætta wikitekst]
Hei! Jeg så det du skrev på diskusjonssiden til Flesjarnar og lagde en side som refererer til begge stedsnavnene: Flesjarnar (Eysturoy) og Flesjarnar (Suðuroy) Niceley 16. januar 2011 kl. 03:38 (UTC)
Børkur Hanagleiv[rætta wikitekst]
Hey Benadikt. Tú hevur lagt tvær myndir av tekningum av Børkur Hanagleiv, og har stendur at tú hevur fingið skrivligt loyvi frá høvundanum Bergur Dalsgaard. Hevur tú enn tað loyvi? Hevði tú kunna sent tað til rætta viðkomandi? Ein leinkja liggur á mínari kjaksíðu, eg kann finna hana fram. Um skrivligt loyvi verður givið á rætta stað, so kunnu myndirnar leggja á Commons.wikimedia.org, har tær eisini kunnu nýtast á øðrum málum (Wikipedia) og eisini av øllum øðrum, ið ynskja at nýta myndirnar. Vh. EileenSanda (talk) 24. jan 2015 kl. 19:29 (UTC)
- Hey aftur. Eg havi onki frætt frá tær viðvíkjandi myndunum av tekningunum hjá Bergur Dalsgaard, so eg noyðist at sletta myndirnar. Tú ert vælkomin til at leggja tær á commons.wikimedia.org í staðin, men minst til at fylla út allir kravdir teigar og at senda loyvi frá Bergur til rætta viðkomandi har. Um myndin liggur á Commons, so kann hon nýtast á øllum Wikipedium og ikki bara á føroysku.
Infoboks til teknirøðir[rætta wikitekst]
Hey Benadikt. Eg havi avritað ensku infoboksina, ið verður nýtt til teknirøðir, men eg ivist í, hvussu alt skal týðast til føroyskt. Tað er ikki neyðugt at týða parametrar, teldumál og slíkt, bara tað ið kemur at síggjast í sjálvari infoboksini á síðunum um teknirøðir, á sjálvari infobokssíðuni er tað teksturin ið ikki er í klombrum høgrumegin label1 = (og label2 osfr.). Eg havi sett eina infoboks inn á síðuna Tintin. Sum tú sært er alt ikki týtt enn. Hvussu eitur "Main character" á føroyskum? Og coulurist? Er "Format" ok at nýta á føroyskum ella hevur tú annað uppskot? Vh. --EileenSanda (kjak) 23. mai 2015 kl. 15:00 (UTC)
- Hey Eileen. Eg skal hugsa um, hvussu hetta verður best umsett. So seti eg inn, og møguliga skrivi eg til tín at fáa hjálp. Benadikt (kjak) 23. mai 2015 kl. 15:05 (UTC)
- Tað ljóðar gott :) Um tú vil gera rættingar í sjálvari infoboksini, so er tað henda: Fyrimynd:Infobox comics meta series - og sum nevnt, so er tað bert tann reini teksturin høgrumegin label12 t.d. (og =) ið skal týðast. Ikki tekstur ið er í {{{}}} - tó er okkurt undantak, men har eigur í hvussu so er ein | áðrenn tekstin. Um tú ger ein rætting í senn og so kannar eftir, at tað sær rætt út á síðuni, har infoboksin verður brúkt, so er tað lættari at finna ein feil, um mann ger okkurt mistak. --EileenSanda (kjak) 23. mai 2015 kl. 15:25 (UTC)
Ein onnur infoboks til teknirøðir[rætta wikitekst]
Hey. Fyrimynd:Infobox Graphic novel er ein onnur fyrimynd, ið kann nýtast til teknirøðir. Sig endiliga til, um tú hevur uppskot til málsligar rættingar. Fyrimyndin er eisini upprættað á svensku Wikipediu. Vh. --EileenSanda (kjak) 23. mai 2015 kl. 15:49 (UTC)
Hitastigar[rætta wikitekst]
Skal brúkast sum avsnítt í Hitaumrokning ella sum sjálvstøðug grein; men er ikki liðug, goymi tí her. Benadikt (kjak) 15. jun 2015 kl. 01:28 (UTC)
Menniskju hava brúkt nógvar ymiskar mátieindir til øll møgulig fyribrygdi. Tá talan t.d. er um longd, er ein enskur tummi tað sama sum 2,54 cm. Skalt tú umrokna eina longd í tummum til somu longd í cm, skalt tú falda við 2,54. Skalt tú umrokna frá cm til tummar, gert tú øvugt, tú býtir við 2,54.
So einfalt er tað ikki, tá talan er um hitastigar. Bert tveir av hitastigunum hava absolutta nullpunktið sum 0 stig, allir hinir hava ymisk forskotin nullpunkt.
Í søguligum høpi er tað ikki so langt síðani, at vísindafólk vitstu, at hiti hevði eitt lágmark, eitt absolutt nullpunkt. Franski alisfrøðingurin Guillaume Amontons samanbar í 1702 rúmdarbroytingar í einum lufttermometri og einum kyksilvurtermometri og kom fram til, at lufttermometrið fór at vera tómt við ein hita, sum svarar til umleið −240 °C.
Landsmaður Amontons', Johann Heinrich Lambert, kom í 1779 fram til, at tað absolutta nullpunktið mátti vera áleið −270 °C.
Skotin William Thomson, Kelvin lordur, skrivaði eina vísindagrein í 1848, har hann m.a. roknar absolutta nullunktið til −273 °C og vísir á, at hiti átti at verið roknaður út frá hesum nullpunkti.
Í søguligum høpi er alt hetta rættiliga seint, og tað er tí kanska ikki so løgið, at teir ymisku hitastigarnir, sum hava verið, hava ymisk nullpunkt. Harafturat hava hitastigar verið, sum hava gingið øvugtan veg - tá hitin veksur, minkar talið á stiganum! Soleiðis var m.a. tann upprunaligi Celsiusstigin hjá Anders Celsius, men landsmaður Celsius', kendi plantufrøðingurin Carolus Linnaeus, broytti stigan til tann, vit kenna í dag.
Fólkaatkvøðan[rætta wikitekst]
Kennir tú eitt føroyskt orð fyri Trainee innan súkkling?[rætta wikitekst]
Hey Benadikt. Eg eri biðin um at týða nøkur orð til føroyskt innan súkkling, tað er til nýtslu í greinum innan súkkling. Tað er soleiðis, at nakrar fyrimyndir (skapilónir) nú liggja á Wikidata og bert skulu rættast har, tí hava tey brúk fyri orðum á øllum málum, ið fara at skriva um súkkling á Wikipedia. Tað er m.a. orðið Trainee, ið eg ikki kenni nakað føroyskt orð fyri. Tú kanst síggja frágreiðing um tað á týsku Wikipedia: de:Stagiaire (Radsport) og á donsku Wikipedia: da:Stagiaire (cykelsport) - danir nevna tað við franska orðinum "stagiaire", tað haldi eg ikki vit nýta á føroyskum, men eg veit heldur ikki, hvat ið vit so nýta. Sprotin hevur onki uppskot til júst hetta, har stendur bara "næmingur", læknastudentur, og nýliðið (nýinnkallaður hermaður). Hevði tað verði rættast bara at nýta orðið "næmingur"? Eg nýtti eitt orð ið eg fann uppá: "royndarsúkklari", men tað er nokk ikki rætt at gera tað. Hvat heldur tú? Hevur tú nakað uppskot? --EileenSanda (kjak) 14. mai 2016 kl. 06:11 (UTC)
- Hey Eileen. Tey nærmastu føroysku navnorðini, sum eg kann koma í tankar um, er "næmingur" og "lærlingur". Føroyskt hevur ikki so nógv navnorð, tí tað er sagnorðamál; tað ber til at siga upp á nógvar mátar, at ein er í læru og til venjing, men her skal tað sjálvandi vera eitt navnorð. Um eg komi í tankar um okkurt betri, skal eg venda aftur við tí. Heilsan Benadikt (kjak) 14. mai 2016 kl. 06:42 (UTC)
- Ok, takk fyri. Ja, kanska lærlingur er betri at brúka. Vh. --EileenSanda (kjak) 14. mai 2016 kl. 23:29 (UTC)
Translation request and Greetings from Belarusian Wikipedia[rætta wikitekst]
Dear Benadikt, Greetings from Belarusian Wikipedia. I would like to ask you to translate the article about Belarusian writer en:Uladzimir Karatkievich/ de:Uladsimir Karatkewitsch. Thank you in advance. --Rymchonak (kjak) 6. apr 2017 kl. 11:25 (UTC)
[rætta wikitekst]
Hello! The Wikimedia Foundation is asking for your feedback in a survey. We want to know how well we are supporting your work on and off wiki, and how we can change or improve things in the future. The opinions you share will directly affect the current and future work of the Wikimedia Foundation. You have been randomly selected to take this survey as we would like to hear from your Wikimedia community. The survey is available in various languages and will take between 20 and 40 minutes.
You can find more information about this survey on the project page and see how your feedback helps the Wikimedia Foundation support editors like you. This survey is hosted by a third-party service and governed by this privacy statement (in English). Please visit our frequently asked questions page to find more information about this survey. If you need additional help, or if you wish to opt-out of future communications about this survey, send an email through the EmailUser feature to WMF Surveys to remove you from the list.
Thank you!
[rætta wikitekst]
Every response for this survey can help the Wikimedia Foundation improve your experience on the Wikimedia projects. So far, we have heard from just 29% of Wikimedia contributors. The survey is available in various languages and will take between 20 and 40 minutes to be completed. Take the survey now.
If you have already taken the survey, we are sorry you've received this reminder. We have design the survey to make it impossible to identify which users have taken the survey, so we have to send reminders to everyone. If you wish to opt-out of the next reminder or any other survey, send an email through EmailUser feature to WMF Surveys. You can also send any questions you have to this user email. Learn more about this survey on the project page. This survey is hosted by a third-party service and governed by this Wikimedia Foundation privacy statement. Thanks!
Your feedback matters: Final reminder to take the global Wikimedia survey[rætta wikitekst]
Hello! This is a final reminder that the Wikimedia Foundation survey will close on 23 April, 2018 (07:00 UTC). The survey is available in various languages and will take between 20 and 40 minutes. Take the survey now.
If you already took the survey - thank you! We will not bother you again. We have designed the survey to make it impossible to identify which users have taken the survey, so we have to send reminders to everyone. To opt-out of future surveys, send an email through EmailUser feature to WMF Surveys. You can also send any questions you have to this user email. Learn more about this survey on the project page. This survey is hosted by a third-party service and governed by this Wikimedia Foundation privacy statement.


text:
- Publiceret den 27 Juli 2010
- Víst: 2738
Í seinastu viku skipaði felagið Gjómaður aftur fyri einum góðum tiltaki. Higartil hevði felagið endurreist tvær kráir og tvey gróthús.
Leygarmorgunin 24.07.10 átti Djónasa Gróthús tørn, og so væl gekst í hond, at um 5-tíðina stóð verkið lokið. Tað var minni at gera við hetta gróthúsið enn við tey bæði fyrru, tí veggirnir stóðu bara væl uppi, meðan yvirtromin mátti øll skiftast, og eisini var neyðugt at grava oman av "gólvinum". Við teirri dyggu undirtøkuni (30-40 fólk) - og alskyns drivnum handverkarum - var tað lagamanni at fáa arbeiðið frá hondini, og drekkamunnarnir - við kakum av ymsum sløgum - vóru bæði títtir og drúgvir.
Eitt sindur um Djónasa Gróthús: Tað var Djóni (Djone Debes, f. 1869), ið laðaði hetta gróthúsið. Djóni var lítil til manna, og vanliga var hann nevndur Lítli-Djóni. Grundin til hetta heitið kann sjálvsagt vera vøksturin, men navnin (Djóni á Jolluni) var 2 ár eldri, og tí kunnu heitini Djóni og Lítli-Djóni nátúrliga eisini stava frá hesum. Djóni var bara 1 ára gamal, tá ið hann misti pápa sín (Petur Christian Sivertsen) við "Fríðriksbáti" (8-mannafar) Tann Stóra Skaðadagin 30.apríl 1870, tá ið 8-mannaførini "Fríðriksbátur" og "Rættarbáturin" gingu burtur á útróðri. - Sagt verður um Lítla-Djóna, at hann var fittur í hondunum og dugdi eisini sera væl at taka til. Eitt hugvekjandi dømi um orðafelli hansara taka vit her: "Um tú noktar 99 ferðir og játtar ta 100. ferðina, ert tú betur fyri enn hin, ið játtar 99 ferðir og noktar ta 100. ferðina". Djónasa Gróthús hevur, eins og onnur, verið brúkt til torv, og eftir tað at Benadikt fekk 1½ tons lastbilin í 1950, kom torvið undan Sondunum higar við bili, til torvtíðin so líðandi gav upp andan . Men tó so - eftir at torvið fór í søguna, hevur gróthúsið stundum verið brúkt til hoyggj. Gróthúsið er mestsum granni við Funningsdjúpdina - tann deiliga hylin, ið mangan varð svomið í, og tá varð gróthúsið eisini brúkt sum umklæðingarrúm, so gróthúsið hevur "upplivað" hvørt av sínum, nú tað hevði eina stíva øld á baki. Funningsdjúpdin - við sandstrond á norðara bakka og mold á syðra - eitt sjáldsamt navn, ið eingin higartil hevur verið førur fyri at greina, men hvør veit, kanska onkur lesari situr við loysnini. Skuldi so verið, so lat okkum hoyra!!
Gott veður - góður hýrur - gott avrik
-- Tað hevur verið nevnt fyrr, tá ið slík tiltøk hava verið, at tann sosiali paturin undir ongum umstøðum má undirmetast. Tað er av avgerandi týdningi, at teir træðrirnir, ið hava spjatt seg úr bygdini - í allar ættir - bæði innanlands og uttanlands - vera samansjóðaðir, tí ongatíð í søguni hevur fólkatalið verið so ræðandi lágt. -- Tøkk eigi Gjómaður fyri tað, ið higartil er avrikað, og henda "gróthúsdagin" vóru tungur frammi, ið spældu sær við tankanum um, at Gjómaður kanska kundi skipa fyri onkrum mentanarligum/søguligum tiltaki í vetrarmyrkrinum. -- Hervið er tankin farin víðari!!!
Fleiri myndir: myndasavn - 2010 - Gjómaður endurreisir Djónasa Gróthús.


text:
Ein nýggjur sjónleikarbólkur hevur sæð dagsins ljós.
Tey, sum mynda bólkin, eru Kristina Sørensen Ougaard, Búi Dam, Sámal Blak, Jens L. Thomsen og Kjartan Hansen. Aftrat sær hava tey Árna Baldvinsson, ljósmakari, Kjartan Jespersen, ljósmann og Gunnvá Zachariasen úr bólkinum Tvazz. Bólkurin kallar seg
DetFeröscheCompagnie
Fyrsta verkætlan er farin ígongd og hevur DetFeröscheCompagnie leitað føroyskar søgur og sagnir fram úr bókum og hevur prátað við heimildarfólk við Gjógv og Funningi og fara tey nú at spinna hesa RÁVØRU til svakan sirkusleik, har eitt nú Dandadrongurin, Jóannes hin Vísi, ættargransking, falskir pengaseðlar, Kingo og manna-agn millum annað spæla stóran leiklut. Alt hetta tilfar fer niður í ein kókandi smeltipott. Kryddað verður við ljóði og misljóði, tárum og blóði, tónleiki og dansi, reinum og følskum tónum, rødd og kroppi, ljósi og myrkri. Ilt er at vita við vissu, hvat kemur úr aftur pottinum, men heilt víst verður tað eitt ekspressivt úttrykk, sum neyvan veit sín líka á føroyska pallinum.
Indberetninger fra en Rejse i Færø
er heitið á fyrsta leikinum hjá DetFeröscheCompagnie. Tey, sum kenna nakað til føroyska vísindamannin Jens Christian Svabo (1746-1824) vita helst, at hetta var heitið á stórverki, hann skrivaði í 1781-1782. Leikurin hevur, uttan at avduka ov nógv, okkurt við henda merkismann og hesa ferð í Føroyum at gera.
Listarligur verkstaður
DetFeröscheCompagnie hevur sína fyrstu almennu framførslu tann 15. Januar kl. 20 á Tjóðpallinum í Havn. Hetta verður tó ikki ein heilt vanlig framførsla, har áskoðarnir sita á sínum áskoðaraplássum og í myrkri síggja leikin, sum verður leiktur á pallinum. Heldur er hetta eitt slag av einum opnum verkstaði, har áskoðarnir sleppa at kaga aftur um og verða ein partur av listarligu tilgongdini.
Hetta slagi av leiklist kann kanska kallast performance teatur ella kanska ein interaktiv installasjón. Ella okkurt heilt annað, sum hevur sín heilt egna og serstaka dám, sín egna
”DetFeröscheCompagnie dám”.
Ætlanin við opna verkstaðnum er, at geva áskoðarunum møguleikan at kaga innum, har leiktilgongdin er í sínum hægsta ruðulleika, har alt enn kann henda og at áskoðarin við síni hjáveru gevur leikinum dám og møguliga eitt aftursvar. Hetta er tó ikki ein improviserað framførsla, men ein framførsla, sum enn er ein skitsa og har arbeitt verður víðari aftaná leiklok.
Ætlanin hjá DetFeröscheCompagnie er at taka leikin uppaftur seinni á árinum, samstundis sum arbeitt verður við at fáa leikin á festivalar uttanlanda.
Sýningar verða hesar dagar á Tjóðpallinum 15. 16. 17. 18. 19. og 20. Januar, allar sýningar kl. 20.00
Umframt almennar sýningar verða eisini skúlasýningar fyri framhaldsdeildum og miðnámsskúlum.
Atgongumerki á einans 100 kr. fáast í Kunningarstovuni í Havn ella við dyrnar á Tjóðpallinum ein tíma undan sýning.
DetFeröscheCompagnie


text:
Responsible Tourism ráðstevna, 24.-25. mai 2018
Dan Klein --- 15.05.2018 - 07:05
Verkætlanin Green Growth Dialogue stendur aftur í ár fyri eini ráðstevnu, hesa ferð við heitinum Responsible Tourism. Ráðstevnan verður hósdagin 24. og fríggjadagin 25. mai í Sjóvinnuhúsinum, Tórshavn.
Tíðindaskriv
Endamálið við ráðstevnuni er at skapa kjak um grønan vøkstur og menning av ferðavinnuøkinum í Føroyum.
Ferðavinnuøkið tekur seg alsamt meira fram í Føroyum, og fær størri týdning fyri okkum føroyingar og samfelag okkara. Ein vælvirkandi ferðavinna krevur skipaðar karmar og planlegging, og vitan um, hvussu myndugleikar, vinna og borgarar í Føroyum menna og skipa ferðavinnuøkið á ein ábyrgdarfullan hátt, har atlit verður tikið til lokalsamfeløg, umhvørvi og trygd.
Á skránni verða fimm kjaksessiónir, ið taka støði í at skipa eina ábyrgdafulla ferðavinnu: ábyrgdabýtið millum land og kommunur, amboð, ið kunnu tryggja burðardygga ferðavinnu, grønum vøkstri, og spjaðing av ferðavinnuni kring allar Føroyar alt árið til gagns fyri føroyingar og ferðafólk.
Eisini verða tvær verkstovur 24. og 25. mai, har øll, ið luttaka, kunnu geva sítt íkast til kjakið um eitt nú førleikamenning, samskifti, borgaraluttøku og íverksetan innan ferðavinnuna.
Mangt annað verður eisini á skrá, ið hóskar til ein og hvønn, ið hevur áhuga fyri ferðavinnuøkinum, umframt hópin av serkønum serfrøðingum úr Føroyum og útlandinum. Á døgurða báðar dagarnar verður okkurt gott til matna. Fyri skrá, umboð og atgongumerki sí heimasíðu okkara:


text:
Barbara Holm 06.12.2017 (19:00)
Nú er upp í 38 m/s
Eitt ódnarveður er ávegis til Føroyar og tað hevur fingið myndugleikarnar til at ávara fólk um at ansa sær í ferðsluni í morgin.
- Nú boðað verður frá so ringum veðri í nátt og í morgin við nógvum vindi og eisini kavaavfalli, heita Politiið og Landsverk í felag á bilførarar um at ansa sær í ferðsluni.
Roknast kann við, at summir vegir verða stongdir longu fyrrapartin í morgin. Mælt verður tí til at fylgja væl við í miðlunum, hvat sagt verður um veðrið og koyrilíkindini, eru boðini frá løgregluni og Landsverki.
Longu í kvøld er veðrið ringt, tí í Suðuroynni er nú upp í 38 m/s, og tað er á Fámjinsvegnum. Á Porkerishálsi er upp í 30 m/s, meðan tað ikki er nógvur vindur aðrastaðni í landinum enn. Tað kann tó væntast at verða nógvur vindur kring alt landið í nátt og í morgin og somuleiðis út á fríggjadagin.
In.fo fylgir við støðuni.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Vinnararnir av teknikappingini kosnir
Leygardagin skipaði Fólkaheilsuráðið fyri tiltaki á Torginum í SMS í sambandi við Altjóða tubbaksfría dagin 31. mai. Har vórðu vinnararnir av teknikappingini kosnir og landsstýrismaðurin í Heilsumálum, Karsten Hansen handaði vinnarunum hvør sín gávukekk uppá 500 kr.
Evnið hesaferð var: "Sannleikin um tubbak", og boðskapurin í tekningunum skuldi vera at eggja roykjarum til at halda uppat at roykja ella at halda ungum frá at byrja.
Til at døma um bestu tekningarnar vóru Vár Berghamar Jacobsen og Eli Smith.
Teir tríggir vinnararnir, sum kosnir vórðu:
Í aldursbólkinum yngri enn 7 ár: Judit Poulsen, Klaksvík
Í aldursbólkinum 8-10 ár: Petra Nielsen, Fámjin
Í aldursbólkinum 11-14 ár: Tóki Sørensen, Argir


text:
Miðdeildin hevur arbeitt við evnunum Skúlagongd í Kollafirði og við KÍF.
Næmingarnir hava spurt fólk í bygdini um teirra skúlagongd. Ein dagin høvdu vit vitjan av Karstin við Tróndará, sum hevur gingið í skúla við Sjógv og Ebbu Hansen, sum hevur gingið í skúla á Oyrareingjum. Tað var spennandi at lurta eftir teimum, tí tey dugdu so væl at greiða frá.
Ein dagin vóru vit í skúlanum við Sjógv, har Trygvi Samuelsen fortaldi okkum ymiskt um skúlan.
Í dag hevur Hannus Johannesen, húsavørður, fortalt okkum um hansara luttøku í KÍF. Nógv er broytt, síðn Hannus spældi hondbólt á Hólmanum.
Í dag hava vit spælt Bro, bro brille. Hetta var eitt spæl, sum bleiv nógv spælt í fríkorterum í skúlanum fyrr í tíðini.


text:
Greinar í Video
Grindadráp 24.11.2012
Upptøkuna hevur Jón Thomsen gjørt!
Heiðran av Jógvan á Lakjuni í mentanarhúsinum
Her er eitt filmklipp av Vega og Samson í Lambanum ið heiðraðu Jógvan á Lakjuni í mentanarhúsinum í Fuglafirði, leygarkvøldið 17. november 2012
Jógvan á Lakjuni og onnur: Gakk tú tryggur
Jógvan á Lakjuni og Maria á Lakjuni syngja “Gakk tú tryggur” hjá Hans Andrias Djurhuus, sum Jógvan hevur tónsett á útgávukonsert í mentanarhúsinum í Fuglafirði, leygarkvøldið 17. november 2012.
Worthy úr Messias hjá HandelPlay
Worthy úr Messias hjá Handel á Kórmótinum í Fuglafjarðar Kirkju í sambandi við Mentannarvikuna sept.2012.Leiðsla Michael Bawtree.Umber vánaligu mynda og ljóðgóðsku og klipping.
Heðin Kambsdal
HallelujakóriðPlay
Á Mentanarvikuni hevði Hallelujakórið eina sera góða konsert í Fuglafjarðar kirkju.
Grillbúdun hjá Símun 2
Fyri nøkrum vikum síðani kom ein klipp á Youtube sum kallaðist “Grillbúðin hjá Símun” – nú hava teir so útgivið nr. 2.
“Gjørt skal verða vart við, at orðavalið er eitt sindur harðlit viðhvørt.”


text:
Landsstýrið veitir trygd fyri oyggjaleikum í Føroyum
Dan Klein --- 27.01.2018 - 09:30
Landsstýrið vil gera sítt til, at tað eydnast Føroyum aftur at hýsa oyggjaleikunum. Skulu vit røkka hesum máli, er neyðugt, at Ítróttasamband Føroya gevur International Island Games Association eina serliga fráboðan, har tað millum annað verður víst á eina fíggjarliga trygd.
Tí hevur Kristina Háfoss, landsstýriskvinna í fíggjarmálum, sent eitt lógaruppskot í hoyring, sum ásetir, at landið veitir eina fíggjarliga trygd upptil 10 mió. kr. fyri oyggjaleikum í Føroyum.
Um Føroyar fáa møguleikan at hýsa oyggjaleikunum, kann tað hugsast, at millum 2000-3000 ítróttarfólk, venjarar, hjálparfólk o.o. fara at koma til landið. Hetta fer óivað at hava við sær økt virksemið fyri ymsar vinnur, kommunur og landið alt. Samstundis kann ein slík altjóða ítróttakapping verða við at marknaðarføra Føroyar sum ferðavinnuland.
Føroyar hava einaferð áður hýst oyggjaleikunum. Tað var í 1989.


text:
HeimablÝdni er ein skipan, sum ger ta m°guligt hjß °llum at kunna njˇta eina mßltÝ undir skipaum viurskiftum heima hjß fˇlki.
Fleiri gera br˙k av hesi skipan um landi og ymiskt er, hvussu ta verur skipa.
Umframt mat og drekka er eisini m°guligt vi upplivingum av ymiskum slag, sum t.d. ˙tferir, upplivingar ß hestbaki, bßtaferir v.m.
Heimabeiti hevur gj°rt eina leinkju, har vit royna at savna °ll saman, sum bjˇa eitt slag av heimablÝdni.
Visit Faroe Islands hevur eisini gj°rt nˇgv burtur˙r at fßa ferafˇlk til landi og at hesi fßa ein uppliving vi f°royskum mati heima hjß fˇlki.
Leinkjan
Visit Faroe Islands, sum hevur eitt gott yvirlit.
Kirkjub°ur
Kirkjub°argarur v/Jˇannes og Guri Patursson


text:
Mánadagin heiðraði Vágs kommuna starvsfólk á dagstovnaøkinum á starvsdøgum.
Í dagrøktini vórðu Ingrid Larsen og Annika Borg heiðraðar, tær hava ávíkavist arbeitt hjá Vágs kommunu í 25 ár og í 15 ár.
Í dagstovninum Eikilund vórðu Yvonna Toftum og Hansy Kærbech heiðraðar, tær hava báðar arbeitt 15 ár hjá Vágs kommunu.
Dennis Holm, borgarstjóri, gav teimum blómutyssi og gávubræv frá Vágs kommunu í samband við starvsdagarnar. Borgarstjórin nevndi eisini í røðu, at tað fyri eitt og hvørt arbeiðspláss hevur sera stóran týdning at hava støðug arbeiðspláss. -Og tá fólk hava valt at arbeiða hjá Vágs kommunu í ávíkavist 25 ár og 15 ár, so kunnu vit eisini siga, at tað er eitt tekin um, at starvsfólkini dáma væl teirra arbeiði og teirra arbeiðspláss, og hetta hevur stóran týdning fyri kommununa, segði borgarstjórin.


text:
Visit Runavík fer á einum serligum ferðavinnudegi, sum verður 7. apríl, at tvinna ferðavinnu og íverksetan saman. Sjóneykan verður sett á íverksetan av virksemi og upplivingarmøguleikum innan ferðavinnu í allari kommununi.
Dagurin verður skipaður við framløgum, verkstovum og kjaki.
Umframt at Visit Runavík fer at leggja fram, hvørjar ætlanir eru á ferðavinnuøkinum, fer umboð fyri Íverksetararhúsið at greiða frá, hvørjir møguleikar eru hjá virkjum og privatum at seta nýtt virksemi á stovn.
Millum fyrilestrahaldararnar eru m.a. Pól Sundskarð, íverkseti og eigari av hiking.fo og Anna Rubeksen, bóndi og eigari av “Heimablíðni hjá Onnu og Óla” á Velbastað.
Aftaná framløgurnar verða verkstovur skipaðar, har fólk fáa høvi at skifta orð við umboð frá Íverksetarahúsinum um ítøkilig amboð í sambandi við vørumenning, við Visit Runavík viðvíkjandi gisting, eins og ein lýsingarráðgevi og íverksetarar fara at leiðbeina og geva góð ráð.
Ætlanin er at fólk, sum hava hug at fara undir eitthvørt virksemi, sum hevur til endamáls at menna ferðavinnu í kommununi, skulu kunna leita sær kunning og ráðgeving til hetta.
Talan kann vera um alskyns virksemi innan ferðavinnu eitt nú heimablíðni, útleigan av summarhúsum, Ból og Biti, ferðaleiðari, skipa bátaferðir, upplivingar ella líknandi. Tað er bert hugflogið sum avmarkar.
Tíðarskeiðið har flest ferðafólk leita sær til Føroya nærkast í hvørjum. Eftirspurningurin eftir upplivingum og tænastum innan ferðavinnu í kommununi økist og júst tí skipar Visit Runavík fyri hesum íverksetaradegi innan ferðavinnu.
Tiltakið er alment, ókeypis og verður á Bókasavninum við Løkin leygardagin 7. Apríl frá kl. 10.00-12.30.
Øll eru hjartaliga vælkomin.
Visit Runavík


text:
Her eru nøkur útvald bíbliuvers um hitt æviga lívið:
Og ein av høvuðsmonnunum spurdi hann og segði: «Góði meistari, hvat skal eg gera, at eg kann arva ævigt lív?» (Luk 18:18)
Og hetta er vitnisburðurin, at Guð hevur givið okkum ævigt lív, og hetta lívið er í syni hansara. (1 Jóh 5:11)
Tann, sum trýr á sonin, hevur ævigt lív; men tann, sum er syninum ólýðin, skal ikki síggja lívið, men vreiði Guðs verður verandi yvir honum. (Jóh 3:36)
Tí at løn syndarinnar er deyði, men náðigáva Guðs er ævigt lív í Kristi Jesusi, harra okkara. (Róm 6:23)
Tí at so elskaði Guð heimin, at hann gav son sín, hin einborna, til tess at ein og hvør, sum trýr á hann, ikki skal glatast, men hava ævigt lív. Tí at ikki sendi Guð sonin í heimin, til tess at hann skal døma heimin, men til tess at heimurin skal verða frelstur við honum. (Jóh 3:16-17)
Tit rannsaka skriftirnar, tí at í teimum halda tit, at tit hava ævigt lív, og tað eru tær, sum vitna um meg; og kortini vilja tit ikki koma til mín, til tess at tit mega hava lív. (Jóh 5:39-40)
Hann er tann steinurin, sum varð vrakaður av tykkum, húsasmiðunum, men sum er vorðin hornasteinur. Og ikki er frelsa í nøkrum øðrum; tí at ikki er heldur nakað annað navn undir himlinum, givið millum manna, sum vit skulu verða frelstir við.» (Áps 4:11-12)
Tað, sum tit hava hoyrt frá upphavi, latið tað verða verandi í tykkum. Um tað, sum tit hava hoyrt frá upphavi, verður verandi í tykkum, tá skulu tit eisini verða verandi í soninum og í faðirinum. Og hetta er tann fyrijáttanin, sum hann gav okkum: hitt æviga lívið. (1 Jóh 2:24-25)
Tí at hetta er vilji faðirs míns, at hvør tann, sum sær sonin og trýr á hann, skal hava ævigt lív, og eg skal reisa hann upp á evsta degi. (Jóh 6:40)
Stríð trúarinnar góða stríð, gríp hitt æviga lívið, sum tú varðst kallaður til og viðkendi tær hina góðu játtingina fyri mongum vitnum! (1 Tim 6:12)
______________________________________________________________________________________________________________________________________________
Lagt út: Ásbjørn Jacobsen


text:
Boccia kapping várið 2016.
13. Feb 2016
Væleydna Boccia kapping at enda komin. Nógv fólk høvdu leita sær niðan í Skúlan á Løgmannabreyt at luttaka og hyggja at boccia-kapping. Her eru...
les meir
Vetrakapping í svimjing 2016
31. Jan 2016
Kappingin verður í svimjihøllini í Gundadali. mikudagin 17. februar kl 17.15 Tilmeldingin fer fram á e-post: ifsmaeran@gmail.com Freistin er leygardagin...
les meir
Grand Prix í Boccia 2016
03. Jan 2016
Hey tit! Vónandi eru tit øll komin gott inn í tað nýggja árið. Nú er tað so, at vit fara í...
les meir
Gleðilig jól og eitt gott nýggjár
20. Des 2015
Vit fara við hesum linjum, at ynskja okkara limum eini gleðilig jól og eitt gott nýggjár.Blíðar heilsur nevndin. ...
les meir
Smæran á Ólavsøku
27. Jul 2015
Aftur í ár eru vit á Ólavsøku. Vit eru sjálvandi við til skrúðgongu, vit møta fjølment í Kommunuskúlagarðinum klokkan 13.30 í...
les meir
Summarvenjing
05. Mai 2015
Til allar limir í Smæruni. Nú byrja vit aftur við summarvenjingum á Tórsbreyt. Vit venja hósdag frá kl. 17.00 til kl....
les meir
FM í boccia
19. Apr 2015
Sera spennandi FM í boccia var leygardagin 18. 04. 15. Í kappingini fyri rørslutarnað bleiv Marius úr Smæruni nr. 1, ...
les meir
Ársaðalfundur 2015
19. Apr 2015
Ársaðalfundurin hjá ítróttafelagnum Smæruni verður hildin í niðastu hædd hjá Javna, Hoydalsvegur 40, leygardagin 25. apríl, vit byrja við smyrjibreyði klokkan 13.00....